Президентликка номзодликка номзодлар мамлакатни тарк этди\n26 ноябр 2020, Тошкент вақти: 22:31\nЎзбекистон инсон ҳуқуқлари альянсининг икки аъзоси - Абдулла Тожибой ўғли ва Аҳтам Шоймардонов Ўзбекистонни тарк этди ва айни пайтда қўшни мамлакатлардан бирида яширинган.\nБу икки шахс Ўзбекистон президентлигига ўз номзодларини кўрсатиш ниятида бўлган, бироқ улар номзодлар рўйхатига киритилмаганди.\nАбдулла Тожибой ўғлининг яқинлари у 12 апрель куни мамлакатдан чиқиб кетганини тасдиқлади.\n“Оила аъзоларидан ҳеч кимни олиб кетгани йўқ. Нега чиқиб кетганини билмаймиз”,- деди унинг яқинлари.\nА.Тожибой ўғли ва А.Шоймардоновнинг мамлакатни тарк этганини Ўзбекистон инсон ҳуқуқлари альянси раҳбари Елена Урлаева ҳам тасдиқлади.\n“Ҳа, улар мамлакатни тарк этди. Улар мамлакат ичкарисида ўзларига нисбатан бўлаётган тазйиқ ва босимлардан қочиб, яширинишга мажбур бўлган. Уларга нисбатан жуда кучли босим мавжуд эди. Улар жиноий жавобгарликка тортилиши ва озодликдан маҳрум қилиниши мумкин эди”,- деди Елена Урлаева.\nУнинг бидиришича, айни пайтда ҳам Тошкент шаҳрининг Мирзо Улуғбек тумани жиноят ишлари судида Аҳтам Шоймардонов устидан суд жараёни давом этяпти.\nКейинги пайтда альянс фаолларига ҳукумат босими кучайганини айтган Е.Урлаева бунга пикетлар вақтида ҳуқуқ фаолларининг калтакланишини мисол қилиб келтирди. Жумладан, Абдулла Тожибой ўғли ва Аҳтам Шойимардонов ҳам пикетлар пайтида бир неча бор калтакланган, ҳибсга олиниб, судга тортилган ва турли миқдордаги жарима тўлаш билан жазоланган.\nҲозир Абдулла Тожибой ўғли ва Адҳам Шойимардоновнинг қаерда экани номаълум. Улар Ўзбекистонга қўшни давлатлардан бирига яширингани ва яқин орада БМТ қочқинлар идорасига сиёсий бошпана сўраб мурожаат қилиши мумкинлиги тахмин қилинмоқда.


Газетхонлар сахифаси – Сурхон тонги\nБош саҳифа / Жамият / Газетхонлар сахифаси\nСентябр 22, 2017\tЖамият Изоҳ қолдириш 701 Кўрилди\nГазетамиз саҳифаларида туманлар ва олис қишлоқларда амалга оширилаётган ибратли ишлар тўғрисида хабарлар кўпаймоқда. Йилнинг биринчи чорагида муштарийлар томонидан 21 та хат йўлланган бўлса, ўтган тўрт ой мобайнида таҳририятимизга жами 275 та мактуб келиб тушди. Шундан 168 таси чоп этилди. Улардан 38 таси шеър ва ҳикоялар, 21 таси шикоят хатлардир. Мактубларда Халқ билан мулоқот ва инсон манфаатлари йилида олиб борилаётган ислоҳотлар, ўзгаришлар ва ободлик ишларида фуқароларнинг фидойи меҳнати қаламга олинмоқда. Шунингдек, муштарийларимиз турли хил мавзуларга оид фикрлари, мулоҳазаларини ҳам қоралаб, бизга йўллашмоқда. Қуйида ана шуларнинг айримлари билан танишасиз.\nШўрчи тумани “Озод” маҳалла фуқаролари йиғини меҳнат фахрийси Абдимўмин Аллоёров давлат ҳокимияти органлари вакилларининг халқ билан мулоқот қилишини, ҳокимлар ва мутасадди раҳбарларнинг одамлар олдига келиб, уларнинг дарду ҳасратини эшитишини 65 йил кутганини ўз мактубида ёзган. Ниҳоят, бу йил ана шу орзунинг амалга ошганига шукрона келтирган. Шундай ватанда яшаётганимиз учун барча фуқароларни шу юрт учун фидойи бўлиб яшашга чақирган.\nМузработлик ўқитувчи Равшан Қодиров ҳам мактубида тинчликнинг улуғ неъматлигини, осойишта юртда яшашнинг ўзи бир бахт эканини таъкидлайди. Ваҳоланки, унинг қадрига ўзга юртларда бўлаётган хунрезликлару вайронагарчиликлардан хулоса чиқарибгина етишимиз лозимлигини уқтиради. Худди шу мазмундаги мактублар деновлик Назокат Аввалова ҳамда ҳарбий хизматчи С.Шобердиевлардан ҳам келган. Вилоят ўлкашунослик музейи ходими Бобур Тошқобиловдан келган мактубда эса шонли ўтмишимиз ва мустақиллик йилларида олиб борилган оқилона сиёсат ҳақида батафсил тўхталиб ўтилган.\nТермизлик Дилбар Нормуродованинг мактубларини ҳароратли ғурурнома дейиш мумкин. Чунки муаллиф айни пайтда ўзи фаолият олиб бораётган 11-умумтаълим мактабидаги ҳар жабҳада илдам, зукко ўқувчилар, уларнинг ютуқлари ҳақида фахрланиб қоғоз қоралаган. Жумладан, 10 яшар Муслима Алимуродованинг ҳали ёш бўлсада спортда эришаётган ютуқлари ёки Азиза Музаффарованинг бадиий ижод йўналишида турли танловларда ғолиб бўлганини уларнинг тинимсиз изланиши ва илмга чанқоқлиги билан изоҳлайди. Ва муаллима бундай ёшларнинг келажаги порлоқ бўлишидан умидланади.\n— Маҳалламизда фидойи, ўз касбининг усталари кўп, — деб ёзади Қумқўрғон тумани “Жалойир” МФЙдан Зиядулла Мустафоқулов. — Устоз Зайнаб Жўраева ана шундайлардан бири. У ўз шогирдларини ота-онани ҳурматлаш, Ватанга, ўз халқига содиқ бўлишга ундаб, ҳаётда ҳамиша тўғри йўлни танлашга ўргатади. У кишидан маҳалламиз аҳли бирдек миннатдор.\nТермиз туманидан Зарина Дилмуродованинг хатида ҳам ана шундай ўқитувчи Хуршида Мамаёқубова ҳақида ижобий фикрлар билдирилган. Қумқўрғонлик Тўра Раззоқ номидан ёзилган мактубда эса эл суйган санъаткор Комилжон Отаниёзовнинг такрорланмас истеъдоди ҳақида илиқ фикрлар келтирилган.\nХатлар орасида айрим соҳа мутахассисларининг ҳам қораламалари жуда кўпчиликни ташкил қилади. Ажабланарлиси, уларнинг аксариятининг мавзуси бир хил. Мисол учун, вилоят ОИТСга қарши курашиш маркази ходимлари И.Буранов, А.Хонов, П. Давлатоваларнинг мактубида ОИТС касаллиги ва гиёҳвандлик ҳақида деярли бир-бирига ўхшаш маълумотлар билан чекланилган. Аслида бу борада олиб борилаётган ишлар ёки бу иллатларга қарши курашишнинг янгича усуллари ҳақида таклиф ва мулоҳазалар билдирилса, яхши бўларди.\nАлбатта, ҳар бир мактуб ва унда билдирилган муносабат бизни қувонтиради. Демак, одамларимиз уйғоқ, атрофидагилар ва жамиятдаги воқеаларга бефарқ эмас. Бундан кейин ҳам биз муштарийларимиздан кўпчиликни ўйлантираётган муаммоли мавзулар ҳамда маҳалласи ёки қишлоғида тадбиркорлик, ҳунарманд чилик, боғдорчилик билан шуғулланиб бошқаларга ўрнак бўлаётган кишилар ҳақида ёзилган мақолалар, мактублар кутиб қоламиз.\nОлдинги “Сурхон олиши” спорт тури сифатида эътироф этилса…\nКейинги Қизим бахтли бўлсин десангиз…


Макс Вебернинг «Протестантская этика и дух капитализма» - IF\n«Ижтимоий фикр» Республика жамоатчилик фикрини ўрганиш маркази "СОЦИОЛОГ КУТУБХОНАСИ" рукнини ва Ғарб социологик тафаккурининг таниқли вакили, немис социологи, файласуфи, тарихчиси ва сиёсий иқтисодчиси Макс Вебернинг «Протестантская этика и дух капитализма». номли қизиқарли, илмий-оммабоп социологик нашрининг қисқача шарҳини тақдим этади.\nМаксимилиа́н Карл Эми́ль Ве́бер 1920 йил 20 июнда Германиянинг Мюнхен шаҳрида туғилган. M. Вебер "ижтимоий ҳаракат" атамасини илмий истифодага киритди. Олим анти-позитивизм усулларининг изчил тарафдори бўлиб, ижтимоий ҳаракатларни ўрганиш учун соф эмпирик емас, балки "тушунтириш", "талқин қилиш" усули яхшироқ мос келишини таъкидлади. Унга асосланган социологияни тушуниш концепцияси доирасида олим нафақат у ёки бу ижтимоий ҳаракатни кўриб чиқишга, балки содир бўлаётган нарсаларнинг мақсади ва маъносини ҳам иштирок этувчи шахслар нуқтаи назаридан англаб олишга ҳаракат қилди. Жамиятнинг анъанавийдан замонавийга ўтиш жараёнларини ўрганиш Вебер илмий қизиқишларининг ўзагини ташкил қиларди: рационализация, секуляризация ва "дунёни тарк этиш". Капитализмнинг протестантлик илдизлари ҳақидаги диссертация олимнинг энг машҳур асарларидан бири бўлиб ҳисобланади. Иқтисодий социология ва дин социологияси кесишмасидаги тадқиқот 1905 йилда нашр этилган машҳур «Протестантская этика и дух капитализма» китобида ривожлантирилди.\nДунё кўп жиҳатдан капиталистик руҳга йўғрилганлиги сабабли, М. Вебер кўплаб замонавий ғоялар ва амалиётларнинг келиб чиқиш манбаларини кўрсатиб беради. Иккинчи сабаб шундаки, китобда социологик методологиянинг энг муҳим тамойили амалга оширилади: ижтимоий дунёда содир бўлаётган воқеаларни ажратиш зарурати ва социолог томонидан яратилган бу дунёнинг изоҳлари таҳлил қилинади. Вебер "капитализм руҳи", у айтганидек, ҳақиқат билан адашмаслик керак бўлган "идеал тур" эканлигини таъкидлайди. M.Вебер томонидан аниқ кўрсатилган социологик конструкциялардан ўрганилаётган воқеликка доимий ҳаракат қилиш ҳар қандай социологнинг касбий вазифасини ташкил қилади.\nВебер социология фанининг асосчиларидан бири ҳисобланади, унинг ғоялари ижтимоий фанларнинг, айниқса, социологиянинг ривожига сезиларли таъсир кўрсатди.\nМатбуот хизмати раҳбари Содиқов Толиб Олтунович


Жорий йил 3 май куни соат 14:30да Тошкент шаҳрида жойлашган «Чинни бозори» олдидаги автобус бекатида «Тошшаҳартрансхизмат» АЖ таркибидаги 18-автобус саройи тасарруфидаги 147-йўналишда қатновчи «Мерседес-Бенц» русумли автобус иштирокида йўл транспорт ҳодисаси содир бўлган.\n«Тошшаҳартрансхизмат» баёнотида айтилишича, ҳайдовчи М.Тожибоев транспорт воситасини бекатга келиб тўхтатган. Шундан кейин автобус номаълум сабаб билан ҳаракатланиб, олдинда турган «Исузу»га урилган ва бекатдаги аёл ва қизни босиб кетган ва ғилдираклар ариққа тушгандан кейингина ҳаракатдан тўхтаган.\nДастлабки хулосага кўра, 20 йиллик тажрибага эга 54 ёшли ҳайдовчи М. Тожибоев бекатга келган вақтда саломатлиги ёмонлашиб, ҳушини йўқотган. Автобус автомат бошқарувда бўлгани ҳолда ҳайдовчи тўхташ педалини босиб турган ва ўзини билмай қолгач, транспорт воситаси ҳаракатланиб кетган ҳамда юқоридаги ҳолат содир бўлган.\nСуриштирувлардан маълум бўлишича, ҳайдовчи кунора иш режимида ишлаб келган. У 2 май куни тўлиқ дам олган. М. Тожибоев йўналишга чиқишдан олдин тиббий кўрикдан ўтказилганда соғлигидан шикоят қилмаган. Шифокор ҳам унинг саломатлиги юзасидан ҳеч қандай салбий ҳолатни аниқламаган.\nАйни дамда ҳайдовчи касалхонада шифокорлар назоратида ҳушсиз ҳолатда. Суриштирув ишлари давом этмоқда. Ушбу нохуш воқеа юзасидан тўлиқ тафсилотлар ўрганилмоқда, дейилади хабарда.


Сардобадаги тошқинда жабрланганларга 126 миллион сўм хайрия маблағлари берилди\nЖорий йилнинг май ойида Сирдарё вилоятида тўғон бузилиши натижасида яқин жойлашган ҳудудлардаги минглаб инсонлар зарар кўрди. Сув тошқинидан сўнг ҳукумат зудлик билан ёрдам кўрсатди – жабрланганлар эвакуация қилинди, инфратузилма тикланди ва зарар қопланди. Ҳукумат коронавирус билан боғлиқ инқирозга қарамай, барча керакли ёрдам чораларини кўрсатди.\nҲукумат кўмаги билан параллел равишда хайрия акцияси ўтказилди ва унинг доирасида ташкилотчилар томонидан умумий қиймати 126 миллион сўм бўлган 200га яқин хайрия тушумлари йиғилди. Ziyo Forum Фонди, Ёшлар билан ишлаш агентлиги, маҳаллий ҳукумат ва блогерларнинг ҳамжиҳатликдаги ҳаракатлари билан Сардоба вилоятининг муҳтож аҳолиси – фожиадан кейин ҳаётини деярли бошидан бошлаган инсонлар ва оилаларга пул маблағлари етказилди. Натижада, 42 оиланинг ҳар бирига 300 AҚШ доллари берилди.\nУшбу хайрия акцияси ногиронлар, ёлғиз оналар ва нафақахўрларга, яъни аввалги турмуш тарзига қайтиши бошқаларга нисбатан қийин бўлган ижтимоий гуруҳларга қўшимча ёрдамдир. Натижамиз пул, мартаба ёки яхши амал эмас. Энг муҳими бирлашиб, қийинчиликда қолган Ўзбекистон фуқароларига ёрдам берганимиздир.


Россиянинг Узоқ Шарқида сув тошқини туфайли 19 минг киши эвакуация қилинди\n26 ноябр 2020, Тошкент вақти: 23:55\nРоссиянинг Узоқ Шарқ ҳудудида рўй берган йирик сув тошқини оқибатида Амур ва Хабаровск вилоятлари ҳамда Яҳудий автоном областидан 19 мингдан ортиқ киши эвакуация қилинди.\nХабаровск шаҳрида июл ойи оҳиридан бери сурункали ёққан ёмғир туфайли Амур дарёси сувининг сатҳи тарихий максимумга, яъни 643 сантиметрга етгани айтилмоқда.\nРоссия Қишлоқ хўжалиги вазирлигига кўра, Амур вилоятидаги экинларнинг ярмидан кўпи сув тошқинидан зарар кўрган.\nМаҳаллий расмийларнинг билдиришича, 500 километр йўл ва бир нечта кўприклар ишдан чиққан.\nАйни дамда Амур вилоятидаги 38 та қишлоқ сув тошқини туфайли қамалда қолган.\nМутахассислар Амур дарёси сувининг сатҳи 8 метргача кўтарилиши мумкинлигидан огоҳлантирмоқда.


Имоми Аъзам раҳматуллоҳи алайҳдан сўрашди... | Azon.uz - Ахборот-таҳлилий портал\nИмоми Аъзам раҳматуллоҳи алайҳдан сўрашди...\n00:00 11.04.2019 1683\n– Тақсир, бандалар битта тангрига сиғинишса-да, ўтмиш ва бугунги давр кишиларининг ибодатлари турлича бўлган-ку, уларнинг имонларини ҳам бир хил, дейиш тўғри бўладими?\nИмоми Аъзам (раҳматуллоҳи алайҳ) бундай жавоб бердилар:\n– Фаришталарга ёки биздан илгари ўтган одамларга фарз бўлган нарсалар бизга буюрилган фарз амаллардан фарқ қилади. Аммо фаришталарнинг ва олдингиларнинг ва бизларнинг имонларимиз бир хилдир. Чунки барчамиз ёлғиз ва ягона Аллоҳ таолога имон келтирганмиз, танҳо Унга бандачилик қилганмиз ва У томонидан келган барча нарсаларни тасдиқ этганмиз.\n– Ундай бўлса, эътиқодлари турлича бўлгани ҳолда, инкор этувчилар ҳам куфрда бир хил бўлишадими?\nАгар ғайридин кимсаларга, кимга сиғинасизлар, дейилса, Аллоҳга, деб жавоб беради. Улардан Аллоҳ ҳақида сўралса, уларнинг баъзилари: “Аллоҳ таолони Узайрнинг отаси ва инсон қиёфасида”, дейишса, бошқаси: “Аллоҳ таолони Исонинг жасадида, Марямнинг қорнида, нарсага яширинган ва уни қамраган, унга сингган”, дейди. Яна бир жамоаси эса: “Унинг шериги, боласи ва хотини бор”, деб жавоб қилади ва ҳоказо.\n– Менда дунёда ўхшаши йўқ марварид бор, – деди ва қора узум донини чиқариб қўйди ва унинг марварид эканини исбот қилиш учун онт ичди ва одамлар билан баҳслаша бошлади. Улардан иккинчиси:\n– Менда баҳоси энг юқори бўлган марварид бор, – деди-да, ёнидан беҳини чиқариб қўйди ва биринчи одам каби ҳаракат қилди. Навбат учинчи одамга келди ва у:\n– Менда дунёда яккаю ягона бўлган марварид бор, – деб, бир парча қуритилган лойни ўртага қўйди ва у ҳам чиқарган нарсаси марварид эканига онт ичди ва одамлар билан шу хусусда баҳсу мунозара қилди.\nУшбу мисолдан мазкур уч нафар одамнинг марваридни билмаслик ва танимасликда бир хил нодонликлари намоён бўлди. Уларнинг бирортаси ҳам умуман марварид нима эканини билмайди. Уларнинг сифатлари кўп ва турли-туман. Бу сизларнинг улар сифатлаган “маъбудларига” сиғинмасликларингиз билан билинади. Чунки улар “маъбудларини” иккита, учта дейишади ва сифатлаганларига сиғинишади. Сизлар эса маъбудларингизни битта дейсизлар ва биттага сиғинасизлар. Демак, сизларнинг маъбудларингиз уларникидан бошқа ва уларнинг “маъбудлари” сизларникидан бошқадир. Шунинг учун Аллоҳ таоло: «(Эй Муҳаммад!) Айтинг: “Эй кофирлар! Мен сизлар ибодат қилаётган нарсага (бут ва санамларга) ибодат қилмасман. Сизлар ҳам мен ибодат қиладиган (Аллоҳ)га ибодат қилувчи эмассиз» («Кафирун» сураси, 1-3-оят), дея марҳамат қилган.


«коронавирус ўзбекистонда» тегли мақолалар – Газета.uz\n«коронавирус ўзбекистонда» тегли мақолалар\n16 июл 2020, 00:56\nЎзбекистонда кун давомида қарийб 500 та коронавирус ҳолати аниқланди. Янги ҳолатларнинг 200 таси карантин муассасаларида, 291 таси — COVİD-19 беморлари билан мулоқотда бўлганлар ва 5 таси аҳоли орасида қайд этилди.\n5 июл 2020, 17:12\nТошкентда аҳоли орасида кимлар коронавирусга чалинганига аниқлик киритилди\n24 июнь куни аҳоли орасида 31 кишида коронавирус тасдиқланиб, шундан 18 нафари Тошкентда аниқланди. Жумладан, ободонлаштириш муассасаси ходими, божхоначи, уй бекаси ва бошқаларнинг инфекция юқтириб олгани маълум бўлди.\n24 июн 2020, 23:56\nКун давомида 239 та коронавирус ҳолати қайд этилди\nЎзбекистонда кун давомида 239 кишида коронавирус аниқланган бўлса, 125 киши ушбу касалликдан тўлиқ соғайди. Ҳудудлардаги ҳолат.


“Қирол Генри VIII” лақабли кўппак интернет юлдузига айланди | Megadunyo.UZ\nАвтор: admin 0 Комментариев Twitter, куппак, уй ҳайвонлари, Қирол Генри VIII\nОртиқча вазндан азият чекаётган “Қирол Генри VIII” лақабли кўппак суратини Twitter ижтимоий тармоғи фойдаланувчиси ўз саҳифасига жойлаштиргач, у машҳур бўлиб кетди.\nКучукнинг эгаси у билан бирга American Airlines компаниясининг биринчи классида учиб кетаётганди. Юмшоқ тўшамали аравачада ўтирган “Қирол Генри VIII” кўпчилик интернет фойдаланувчиларининг эътиборини тортди, деб ёзади Metro нашри. 14 мингдан ортиқ Twitter фойдаланувчилари мазкур суратни севимли расмлар қаторига қўшган.\nMetro нашрининг хабар беришича, кучук эгаси ўзи ва ити учун иккита чипта сотиб олган. Аммо, кўппак парвоз мобайнида ўз эгаси оёқлари устида ётиб келган. Парвоз мобайнида бошқа йўловчилар кучукнинг қандай қилиб бу даражада ортиқча вазн тўплаганини муҳокама қилишган.\nАмерикалик зоологларнинг фикрига кўра, ҳозирги кунда мамлакатдаги уй ҳайвонларининг ярмидан кўпроғи ортиқча вазндан азият чекади. Улар буни инсонлар уй ҳайвонларини озиқлантириш ва парвариш қилиш тартибини билмасликлари билан боғлашади. Кўпинча уй ҳайвонларини боқувчи инсонларнинг ўзларида ҳам эринчоқликлари оқибатида ортиқча вазн кузатилади.


Роналдиньонинг видолашув мактуби: “Худойим, менга берган ҳаётинг учун раҳмат…” – AllSportuz.com\nРоналдиньонинг видолашув мактуби: “Худойим, менга берган ҳаётинг учун раҳмат…”\nБир кам дунё дейишлари бежизга эмас. Қанчалик буюк шахс бўлсанг армон ва камчиликларинг ҳам буюк бўлади, деган гап бежизга эмас.\nБарчамиз севган, футбол феномени бўлган Раналдиньо 37 ёшида ўз каръерасини якунлади ва ўзининг инстаграм саҳифасида юракларни ларзага солувчи нома билан мухлислари билан видолашганини яна бир эслаймиз.\n“Худойим, менга берган ҳаётинг учун раҳмат. Оилам, дўстларим ва менинг ягона касбим учун ташаккур. Деярли 30 йилдан сўнг, мен амалга оширилган асосий орзуим билан хайрлашаман. 20 йил давомида мен дунёдаги энг севган ишимни профессионал тарзда бажардим. Тайёргарлик учун яна 10 йил вақтим кетди.\nМен бир умр болаликдаги орзуимда яшадим. Сафарлар, ютуқлар, ютқазишлар, дуранглар, миллий мадҳиялар, стадионга кириш жойлари, кийиниш хоналари, трибуналар, барча этикларим, яхши ва ёмон комбинациялар, шахсий мукофотларим, мен ўйнаган юлдузлар. Ажойиб эди! Буларнинг барчаси йўлида отам ва қолган оила аъзоларим мени қўллаб-қувватлашди. Уларнинг жамоавий ҳаракатлари жуда чиройли ҳикояга айланди.\nБиласизми, мен камтарин одамман ва кўп гапиришни ёқтирмайман, лекин барчангизга чин юракдан миннатдорчилик билдирмоқчиман. Мураббийлар, футбол уюшмалари вакиллари, менинг ва бошқа клубларнинг мухлислари, автобус ҳайдовчилари, формалар менежерлари, балбойлар, ҳакамлар ва журналистлар. Раҳмат сизга. Сизсиз буларнинг ҳеч бири содир бўлмас эди.\nМарт ойида хайрлашув ўйини тафсилотларини эълон қиламан. Мени узоқ вақт давомида илҳомлантирганингиз учун ташаккур! Яхши хабарларингиз учун барчангизга ташаккур! Мен сизларни қучоқлаб қоламан. Ушбу спортни ҳаётим ва ишимга айлантирганимдан жуда хурсандман “.\nМавзуга доир: Роналдиньонинг сирли тарихи фош бўлди: Қўш хотинлик, отаси Роналдиньо эканлиги тан олмайдиган Бразилияда порлаётган ўғли, “кўча қизлари”га ўз аёлини алиштириши ва бугунги тавбаси!…(+фото)\nМавзуга доир: ФУТБОЛ АФСУНГАРИ КИМ? (видео)\nPrevious Сўнги 5 Жаҳон чемпионатларидаги 21 асрнинг энг яхши тўпурарлари\nNext МУШАКЛАР: ЧИҚАРИШ, КАТТАЛАШТИРИШ, РИВОЖЛАНТИРИШ ҚОИДАЛАРИ (Тўлиқ йўриқнома)\nМесут Ўзилнинг маъшуқаси фоҳиша бўлганми?\nФохишалар, морфин, кокаин, марихуана: Майк Тайсон ҳаётидаги энг ёмон воқеа ҳақида гапириб берди\nБизнинг термага Месси, Неймар эмас АҲМАДБОЙ керак, Вадим тоға!!!\nТокио—2020. Улуғбек Рашидовнинг омадли старти билан бошланиб, тарихий натижаси билан тугаган кунда ўзбекистонлик спортчилар қайд этган натижалар\nУлуғбек Рашидовнинг финалдаги жанги тўлиқ ҳолда 🔥 (+видео)\n“Менчестер Сити” яна муаммолар гирдобида…\nФутзал. Термамиз Таиланддаги халқаро турнирни ғалаба билан бошлади\nГерманиянинг 2021 йилдаги энг яхши футболчиси аниқланди!\nПётр Янг ва Алжамейн Стерлинг ўртасидаги реванш жанги санаси маълум қилинди\nПеле, Марадона, Зидан ва «ўзга сайёраликлар». Футбол тарихидаги энг яхши ўйинчилар ҳақида\nЎзбек спортида 19 ёшида тарих ёза олган Улуғбек Рашидов ким? (+видео)\n🇺🇿🥇ОЛТИН МЕДАЛЬ! Таэквондочи Улуғбек Рашитов финалда ғалаба қозонди! Ўзбекистонда Токио Олимпиадасининг илк олтин медали!\nТокио-2020. Элнур Абдураимов мўғилистонлик рақибини мағлуб этиб, кейинги босқичга йўл олди\nТокио-2020. Энди таэквондочиларимиз орасида ҳам Олимпиада совриндори бўлади\nТокио-2020. Оксана Чусовитина фаолияти якунлади! Рекордчи спортчимиз сўнгги Олимпиадасидаги охирги чиқишидан кейин кўз ёшларини тия олмади (+видео)


Ўзбекистон бахтли мамлакатлар рейтингида кўтарилди ва 38 ўринни эгаллади — Review.uz\nЎзбекистон бахтли мамлакатлар рейтингида кўтарилди ва 38 ўринни эгаллади\nGallup томонидан анъанавий равишда эълон қилинадиган World Happiness Report 2020 рейтингида Ўзбекистон 153 та мамлакат орасида 38-ўринни эгаллади. Ўзбекистон МДҲга аъзо давлатлар орасида етакчиликни сақлаб турибди.\nБутун дунёда Халқаро бахт куни сифатида нишонланадиган 20 март куни бахтли мамлакатлар рейтинги эълон қилинди. Gallup томонидан анъанавий равишда эълон қилинадиган World Happiness Report 2020 рейтингида Ўзбекистон 153 та мамлакат орасида 38-ўринни эгаллади. Бу 2019 йилги кўрсаткичлардан уч поғона юқорироқ.\nЎзбекистон МДҲга аъзо давлатлар орасида етакчи ва 1-ўринни сақлаб турибди. Кейинги\nЎзбекистондаги Иқтисодий тадқиқотлар ва ислоҳотлар маркази Марказий Осиёнинг энг яхши таҳлил марказлари ўнлигига кирди\nпоғоналардан Қозоғистон (умумий рейтингда 50-ўрин), Тожикистон (71-ўрин), Россия (73-ўрин), Қирғизистон (74-ўрин) жой олди. Туркманистон эса 95-ўринни банд этди.\nРейтингда учинчи йил қаторасига Финляндия етакчилик қилмоқда. У энг бахтли давлат деб топилган. Ундан кейинги ўринларни Дания, Швейцария, Исландия, Норвегия, Нидерландия, Швеция, Янги Зеландия, Австрия ва Люксембург эгаллаган.\nШунингдек, етакчи давлатлардан Буюк Британия 13-ўринни, Германия 17-ўринни, АҚШ 18-ўринни, Франция 23-ўринни, Хитой 94-ўринни эгаллаган.\nҲиндистон, Малави, Яман, Ботсвана, Танзания, Марказий Африка Республикаси, Руанда, Зимбабве, Жанубий Судан, Афғонистон рейтингнинг қуйи поғоналаридан жой олган.\nБу йилги ҳисоботнинг аввалгиларидан фарқли томони, унда ҳар бир мамлакатнинг асосий шаҳарлари аҳолисининг ҳозирги кундаги ҳаётидан қониқиши ва келажакда ушбу шаҳарда яшаш қанчалик яхши бўлиши ҳақидаги фикрлари ўрганилган.\nСўровномалар натижаларига кўра, Тошкент — аҳолиси энг оптимист шаҳар деб топилди. Сўровномада қатнашган Ўзбекистон пойтахти аҳолиси келажакда ушбу шаҳарда яшаш шароитларидан умидлари катта эканлигини билдирган, оқибатда Тошкент келажакдаги ҳаёт рейтингида 186 мамлакат пойтахтлари орасида 1-ўринни эгаллаган.\nҲозирги кундаги ҳаётдан қониқиш бўйича эса Тошкент 75-ўринда. Анъанавий тарзда дунё бўйлаб ўтказиладиган Gallup сўровномаларида ҳар бир мамлакатдан 1000 га яқин 15 ва ундан катта ёшдаги аҳоли қатнашади. Сўровномалар давлат тилида ўтказилади.\nСўровномалар асосида юзага келадиган глобал индекслар мамлакатнинг ялпи ички маҳсулоти, умр кўриш давомийлиги, ижтимоий қўллаб-қувватлаш, озодлик, коррупция ва бошқа кўрсаткичлар асосида тузилади.\nWorld Happiness Report (Бахтиёрлик тўғрисидаги ҳисобот) БМТнинг барқарор ривожланиш ечимларини излаш бўлими томонидан ҳар йили тузиб келинади. Ушбу ҳисобот ва рейтинг 2012 йилдан бери эълон қилиб борилади.


Nashidlar= НАШИДЛАР... - 4 Января 2009 - IYMAN.UCOZ.COM\nSeshanba, 17.09.2019, 10:03\nГлавная » 2009 » Январь » 4 » Nashidlar= НАШИДЛАР...\nإن الحمد لله ، نحمده ، و نستعينه ، و نستغفره ، و نعوذ بالله من شرور أنفسنا و من سيئات أعمالنا، من يهده الله فلا مضل له ، و من يضلل فلا هادي له ، و أشهد أن لا إله إلا الله وحده لا شريك له ، و أشهد أن محمدا عبده و رسوله، صلى الله عليه و على آله و أصحابه أجمعين.\nБугунги кунларимизда “исломий нашидлар” борасидаги саволлар, яъни уларни эшитиш мумкинми ёки йўқми ва бу борада уламолар нима дейишади? – деган саволлар кўпайиб кетди.\nАммо одамлар ҳозирги кунда “исломий нашидлар” деб номлаётган нарса, узоқ вақтлардан бери мавжуд бўлиб, замонлар ўтишлиги билан уларнинг номи ўзгариб турган холос. Мисол учун, авваллари нашидлар “тағбир” ва “қасоид” деб номланган бўлиб, улар учинчи ҳижрий йил бошларида пайдо бўла бошлаганди. Улар пайдо бўлаётган ўша кезлардаёқ, уларга дуч келган умматимизнинг имомлари буларни бидъат деб аташди ва ман қилишди. Имом Аҳмад роҳимаҳуллоҳдан: “Қасида айтувчилар ҳақида нима дейсиз?” – деб сўрашганида, у киши бунга жавобан айтдиларки: “Бу бидъатдир. Кимки бу билан шуғулланса, у билан бирга ўтиришлик ярамайди”. (”Масалатус-самаъ”, 124)\nЭнг аввало нашидларнинг Исломдаги ўрнини билишлик учун бир муҳим нарсани ўзлаштириб олишлигимиз керак! Исломда тағбир, қасида ёки нашидларга ўхшаш нарсаларга асос бўладиган ҳеч бир нарса йўқ. Ҳаттоки “исломий нашидлар” дейишлик ҳам мумкин эмас. Чунки бу билан Ислом динига алоқаси бўлмаган нарсани унга нисбатланган бўлади. Бу нарса шунга ўхшайдики, бизнинг ҳозирги кунларимизда кўпгина мумкин бўлмаган нарсаларни Исломга нисбатлаб гапира бошлашди: “исломий филмлар”, “ислом фалсафаси”, “исломий театрлар”, “исломий қўшиқлар”, “исломий банклар” ва ҳоказо. Салафларимиз эса бундай атамаларни умуман ишлатишмаганди, шунинг учун бидъатларга салафлар даврида бўлмаган атамалар ҳам киради.\nНашидларнинг мумкин эмаслигига биринчи ва очиқ далил шуки: одамлар уни Аллоҳга чақиришлик (даъват) воситаси қилишди. Диндаги асос эса, динга боғланадиган ҳар қандай нарса Аллоҳ ва Унинг Росули тарафидан келмаган бўлса, бидъат ҳисобланади. Бу ҳақда Росулуллоҳ айтдиларки: “Ким бизнинг ишимизда биз буюрмаган ишни қилса, бас у раддир!” (Муслим)\nБунга шунингдек даъватнинг услублари ҳам киради. Аллоҳнинг йўлига даъват мантиққа ёки бошқа бирор нарсага эмас, балки илмга асослангандир. Айнан шунинг учун ҳам Аллоҳ таъоло Ўзининг Пайғамбари га айтдики: “Айтгин: “Менинг йўлим шудир. Мен Аллоҳга даъват қиламан. Мен ва менга эргашганлар аниқ ҳужжат – ишончга эгамиз ...”. (Юсуф, 108)\nСаид ибн Жубайр, Ҳасан ал-Басрий ва Суфён ас-Саврийлар айтишдики: “Сўзлар амалларсиз қабул қилинмайди. Сўзлар ва амаллар эса, холис ниятсиз қабул қилинмайди. Ва сўз, амал ҳамда ният Суннатга мувофиқ бўлмаса қабул қилинмайди”. (Ал-Лялякаий “Эътиқоду аҳлус-Сунна”, 1/57, Ибн ал-Жавзий “Талбису Иблис”, 9, ва Заҳабий “Мезонул-эътидол”, 1/90)\nШайх Ибни Қосим айтадилар: “Аллоҳга чақиришлик (даъват) да икки шарт бўлиши лозим: биринчиси – даъват холис Аллоҳ учун бўлишлиги ва иккинчиси – даъват Пайғамбар нинг Суннатига мувофиқ бўлишлиги. Ва бунда киши агар биринчи шартни бузса мушрик бўлади, иккинчи шартни бузса бидъатчи бўлади!” (“Ҳошия китаб ат-тавҳид”, 55)\nШундай қилиб биз кўрамизки, даъват услубининг эшиклари ёпилган бўлиб, ҳеч кимнинг Пайғамбар ва у зотнинг саҳобалари қўлламаган янги даъват услубларини ўйлаб топишга ҳаққи йўқ. Нашидларга келсак, уларнинг фақатгина “исломий” деган номининг ўзи кўрсатадики, улар Исломга нисбат берилади. Уларни яратиб, тарқатувчилар эса бу нарса ҳозирги кундаги хорижликларни даъват қилишдаги энг яхши услубларидан бири эканлигини даъво ҳам қиладилар. Наҳотки, қандай қилиб на Росулуллоҳ , на саҳобалар ва на тобеъинлар қўллашмаган даъват услуби яхши бўлиши мумкин?!\nИбни Аббос (р.а.)дан ривоят қилинади:“Бир куни Росулуллоҳ хутба қилдилар ва бир кишини турганини кўриб, у ҳақда сўрадилар. Одамлар айтишдики: “Бу Абу Исроилдир. У қуёшда туришлик, ўтирмаслик, сояга ўтмаслик, гаплашмаслик ва рўза тутишликни назр қилган”. Шунда Росулуллоҳ айтдилар: “Унга айтинглар, гаплашсин, соялансин ва ўтирсин, рўзасини эса охирига етказсин!” (Бухорий, 6704)\nШайхул Ислом Ибни Таймия айтадилар: “Росулуллоҳ бу кишига бошқа нарсаларни ман қилиб, фақатгина рўзасини охирига етказишлигини буюрдилар. Чунки рўза – Аллоҳ яхши кўрадиган ибодатдир. Унинг рўзасидан бошқа қилган амаллари эса, Аллоҳга яқинлаштирувчи ибодат эмасди. Баъзи бирлар шундай ҳисобласа ҳам”. (“Мажмаъул-фатава”, 11/614)\nШунингдек Имом Молик қуёшда туришликни, гапирмасликни ёки уёқ-буёққа пиёда сафар қилишни, агар булар Аллоҳга яқинлаштиради деб қилинса, ман қилардилар ва гуноҳ деб ҳисоблардилар. Имом аш-Шотибий Имом Моликдан иқтибос келтириб сўнгра айтадилар: “Ўйланглар, Моликнинг қуёшда туришликни, гапирмасликни ва Шом ёки Мисрга пиёда сафар қилишни тақиқлаганлиги ва буларнинг барчасини гуноҳ деганлиги ҳақида! Бу амаллар аслида мубоҳдир. Бироқ, қачонки улар динга нисбат берилса ва уларнинг воситасида Аллоҳга ибодат қилмоқчи бўлса, ана шуни Имом Молик гуноҳ деди”. (“Ал-Эътисом”, 2/534)\nШайхул Ислом Ибни Таймия айтадилар: “Аллоҳга ибодат воситаси сифатида жун кийим кийишлик бидъатдир!” (“Мажмаъул-фатава”, 11/555)\nШундай қилиб биз кўрамизки, аслида мубоҳ бўлган ҳар қандай нарса агарда ибодатга айлантирилса, ҳаром бўлади. Худди шундай ҳолат нашидларда ҳам кўринади.\nНашидларнинг қатъий тақиқланганлигини кўрсатувчи иккинчи далил шуки: бунда кофирларга ва адашган сўфийларга тақлид қилишлик бор. Кофирларга тақлид қилишликка келсак, бу иш насроний-католикларда бўлиб, улар ўзларининг черковларида қўшиқлар айтиб, уни ибодат ва даъват сифатида қўллашади. Шунингдек яна кришнавий мажусийлар ҳам шундай йўл тутишади. Бидъатчиларга тақлид қилишликка келсак, улар сўфийлар бўлиб, мусулмонлар орасида улар биринчилардан бўлиб Аллоҳни хиргойи қилиб зикр қила бошладилар. Ва буни Аллоҳга яқинлаштириш воситаларидан бири қилишди. Яна кофирларга тақлид қилишлик мусиқавий оҳанглар (илҳон) ва хор (жўр бўлиб айтишлик) иштирокида этадиган қўшиқларни айтилиш шаклида ҳам кўринади. Росулуллоҳ айтдиларки: “Ким ўзини бирор қавмга ўхшатса, бас, у ўшалардандир”. Аҳмад, Абу Довуд, Таҳовий, Байҳақийлар ривояти. Ҳадиснинг саҳиҳлигини Имом Заҳабий, Ибни Таймия, ҳофиз Ибни Ҳажар, Ироқий ва шайх Албонийлар тасдиқлашган.\nУшбу ҳадисда гап нафақат кофирларга, балки ҳар қандай жамиятга ҳар қандай ҳолатда ҳам, – у ақида масаласида бўладими, ёки уларнинг одатларида ва аҳлоқларида бўладими фарқи йўқ, – тақлид қилишлик борасида бораяпти. Имомларимиздан Нававий, ал-Манавий, Санъоний, ибни Обидийн ва бошқалар айтишганки, тақлид борасидаги таъқиқ ҳар қандай жамиятга тааллуқли бўлиб, улар кофирларми, ёки гуноҳкор ва бидъатчиларми фарқи йўқдир. (“Равзатут-толибийн”, 8/206, “Субул ас-Салом”, 4/238, “Булуғ ал-амоний”, 22/40)\nНашидларнинг ҳаромлигига учинчи сабаб шундан иборатки: мусулмонлар уларга жуда кўп вақт сарф қиладилар ва бу эса уларни Қуръондан узоқлаштиради. Аллоҳ бизларни Қуръонда айтилган кимсаларга ўхшаб қолишдан ўзи асрасин: “Ва Росул айтди: “Ё Роббим! Дарҳақиқат, менинг қавмим ушбу Қуръонни тарк этди”. (Фурқон, 30)\nАллоҳни йўлига қайтган, лекин Исломгача қўшиқ эшитишни яхши кўрган кишилар ўзларига нашидларда ҳаловат топадилар. Ахир улар айтилиш ва оҳанг борасида эстрада қўшиқларидан ҳеч ҳам қолишмайди, агарчи улардан ортиқроқ бўлмаса.\nИмом Шофеъий айтадилар: “Бидъатчилар динга “тағбир” деб номланувчи бидъат олиб кирдилар. Бунинг ёрдамида улар Қуръондан юз ўгиртиришади”. (Абу Нуъайм, 9/136)\nШайхул Ислом Ибни Таймия имом Шофеъийнинг сўзлари ҳақида айтадилар: “Бу имоми Шофеъийни динни комил билишлигини кўрсатади. Албатта, қачонки қалб қасида ва шеърларни эшитиб улар билан роҳатланишни бошласа, бу уни Қуръон оятларини эшитишни ёқтирмасликка олиб боради. Улар Раҳмоннинг оятларини эшитиш ўрнига шайтоннинг сўзларини эшитишликка алмаштирадилар”. (“Мажмаъул-фатаво” 11/532)\nШайх Ибнул-Қойюм айтадилар: “Агар кимдир қўшиққа кўника бошласа, албатта унинг қалбига яширин равишда мунофиқлик кириб боради. Аммо киши агар мунофиқликнинг қандайлигини билганда эди, уни ўз қалбида сезган бўларди. Қачонки бир қалбда қўшиққа муҳаббат ва Қуръонга муҳаббат жамланса, албатта бир муҳаббат иккинчисини сиқиб чиқаради. Қўшиқ ихлосмандларига Қуръонни қандай қийин эканлигини, ундан қандай қониқмаётганликларини ва уни ўқишдан фойда олмаётганликларини биз кўрдик. Уларнинг қалблари бунда иштироксиз қолади. Бироқ қўшиқни эшитишлиги билан, бу уларни шунчалик ром қиладики, улар уни қоронғу тунгача эшитишга тайёр бўладилар. Шунинг учун ҳам улар қўшиқ ва мусиқа эшитишликни Қуръон эшитишдан кўра афзалроқ кўрадилар. Жуда ҳам нодир ҳолатларда одамлар орасидан мусиқа ва қўшиқларнинг катта шайдосини намозга, айниқса масжидда ўқиладиган жамоат намозларига нисбатан қувонганликларини кўрамиз”. (“Масалатус-самаъ”, 57 ва “Иғъасатул-лухфан”, 1/173)\n Кўпчилик кишилар холис Аллоҳ учун даъват қилишмайди ва агарда Аллоҳ учун даъват қилишса ҳамки, худди буюрганидек: “Роббингизнинг йўлига ҳикмат ва чиройли насиҳат билан даъват қилинг” каби чақиришмайди, балки шайх Муҳаммад айтганларидек ўз йўлларига мослаб чақиришади. Бизнинг хозирги кунларимиздаги жуда кўп жамоат ва ҳаракатлар айнан мана шундай йўл тутадилар.\n Динга киритилган ҳар бир бидъат яхши ният билан қилингандир, чунки бу ишни қилаётганлар яхшилик қилаяпмиз деб ўйлашган. Шайхул Ислом Ибни Таймия айтадилар: “Албатта кишилар динга фақатгина яхшилик деб ўйлаган нарсаларни олиб кирдилар ва агарда улар бунда ёмонлик бор деб ўйлаганларида, ҳечам бундай қилмаган бўлардилар!” Шунингдек у киши яна айтадилар: “Кишилар тарафидан ақида ва ибодат амалларига киритилган аксарият бидъатлар файласуфлар, сўфийлар ва ўз ҳавосига эргашувчиларнинг бидъатларидан олингандир. Улар буни тўғри, ҳақ ва бунда яхшилик, ҳамда фойда бор деб ҳисоблашганди. Аслида эса иш бундай эмас”. (“Мажмаъул-фатава”, 11/344)\n Бу ерда сўз жун кийим кийишни афзал кўриб, буни зуҳдни зоҳир қилиш белгиси деб ҳисобловчи кишилар ҳақида боряпти. Ибни Таймия ҳикоя қиладилар: “Хабар қилинади, қачонки Муҳаммад ибн Сирийнга баъзи кишилар бошқа кийимлардан кўра жун кийимни афзал кўришаётганлари ҳақидаги хабар етиб келганда, у киши айтдилар: “Албатта баъзи кишилар жун кийим кийишликни афзал деб, бу билан Исо ибн Марямга тақлид қилишаётганларини таъкидлашяпти. Бизга эса ундан ҳам яқинроғи пахта ва бошқа матолардан бўлган кийимларни кийган Пайғамбаримиз соллаллоҳу алайҳи васалламнинг кўрсатмаларидир”. Кейинчалик бундай кишиларни улар кийган кийимлари билан боғлай бошлашди. Уларнинг ушбу кийимлари жун(“суф”)дан бўлганлиги сабабли, улардан баъзиларини ўша вақтда “сўфийлар” деб атай бошлашди. Бунда уларнинг йўллари жундан бўлган кийим кийишликнинг шарт эканлигига боғлиқ эмас. Чунки улар ўзларининг эргашувчиларидан бўлганларга буни шарт қилишмаган. “Сўфий” атамаси уларнинг ташқи кўринишлари билан алоқадордир. (“Мажмаъул-фатава”, 11/18)\n Аллоҳ таъоло Иблисга Қиёмат кунигача муҳлат бериб, унга айтдики: ”Улардан кучинг етганини овозинг билан қўзғат” (Исро, 64).\nМужоҳид айтади: “Иблиснинг овози бу - қўшиқлар ва ёлғондир!” (“Зоъдул-Масир” 2/468)\nНашидларни кўпчилик мусулмонлар учун бор-йўғи мусиқа ва қўшиқларнинг ўрнини алмаштирганлигига шу ҳолат ҳам далолат қиладики, уларнинг аксарияти ушбу нашидларни уларнинг янграётгандаги жозибаси туфайли, ҳаттоки маъносини тушунмасдан туриб ҳам эшитадилар.\nПросмотров: 1690 | Добавил: iyman@islam | Рейтинг: 4.0/1 | - Оценить - Отлично Хорошо Неплохо Плохо Ужасно


Cийратнинг фарзанд тарбиясида тутган ўрни\nШанба, 09 Декабр 2017 15:59\nБизга оламларга раҳмат ва инсоният учун гўзал ўрнак қилиб Расул юборган Аллоҳ таолога ҳамду саноларимиз бўлсин!\nОламларга раҳмат бўлган, башарият учун энг олий ўрнак бўлган зот ‒ севикли Пайғамбаримиз Муҳаммад Мустафога дуруду салавотларимиз бўлсин!\nАссулому алайкум ва раҳматуллоҳи ва баракотуҳ!\nМуҳтарам устозлар, азиз меҳмонлар, бу дунёда ҳидоятчимиз, у дунёда шафоатчимиз – Расулуллоҳ соллаллоҳу алайҳи васалламнинг таваллуд ойлари – рабиъул аввал ойи муносабати билан ўтказилаётган ушбу мавлид байрамимизга хуш келибсиз, Аллоҳ таоло қадамларингизга ҳасанотлар битган бўлсин!\nУстозимиз, падари бузрукворимиз шайх Муҳаммад Содиқ Муҳаммад Юсуф раҳматуллоҳи алайҳ улуғ олимларимизнинг гўзал анъанаси сифатида ҳар йилги мавлид ойини – Расулуллоҳ солллаллоҳу алайҳи васаллам таваллуд топган ойни алоҳида эътибор билан кутиб олардилар. Бу ойга бағишлаб илмий-маърифий тадбирлар ташкил қилардилар. Шу тариқа бу ой Набиййимизнинг сийратларини ўрганиш мавсуми бўлар эди. Шайх ҳазратлари ҳар йилги мавлид ойига алоҳида тайёргарлик кўрардилар, халқимизга янги асарлар тақдим қилардилар, турли тадбирлар, танловлар ўтказардилар. Бундан мақсад – қалбимизда Расулуллоҳга муҳаббат уйғотиш, сийратни ўргатиш бўлар эди. Биз ҳам устозимизнинг йўлларидан бориб, бу анъанани баҳолиқудрат давом эттириб келяпмиз.\nБугунги мавлид маросими ҳам ана шу гўзал анъананинг байрамона шукуҳида ташкил қилинди.\nБу йилги мавлид ойи учун «Расулуллоҳ солллаллоҳу алайҳи васаллам ‒ буюк мураббий» деган шиорни танладик. Мақсадимиз – Пайғамбаримиз соллаллоҳу алайҳи васалламнинг сийратларидаги айнан шу мавзуга кўпроқ урғу бериш, у зотнинг мураббийлик сифатларини чуқурроқ ўрганиб, тўлароқ амал қилишдан иборат.\nАллоҳ таолога шукрлар бўлсинки, бугунги кунда юртимизда кўплаб ижобий ўзгаришлар юз бермоқда. Хусусан, маънавий-маърифий соҳада кўзимизни қувонтирадиган хайрли ишлар бошланяпти. Давлатимиз баркамол авлодни, имом Бухорий, имом Термизий, Бурҳониддин Марғилоний каби буюк аждодларга муносиб авлодни тарбиялаш ғояси илгари сурилмоқда. Қуръон, ҳадис, ақоид, фиқҳ илмий марказлари очилиб, яхши ният билан бу азизларимизнинг номи билан номланмоқда. Аллоҳ таоло кўзланган барча яхши ниятларга муваффақ қилсин!\nБиз ҳам ана шу хайрли ишларга ҳисса қўшиш мақсадида Пайғамбаримиз соллаллоҳу алайҳи васалламнинг тарбия борасида, фарзанд тарбияси борасидаги ўрнакларини ёритиб, сийратни ўрганишнинг бу борадаги аҳамиятига эътибор қаратмоқчимиз. Зотан, биз ҳамиша фахр билан тилга оладиган, бутун дунё тан берадиган, асарлари кўзимизга тўтиё бўлган алломаларимизнинг барчаси бундай буюк даражотларга айнан шу маънавий омил асосида ‒ сийратни ўрганиш ва унга амал қилиш асосида эришганлар. Бошқача қилиб айтганда, улар охир замон Пайғамбари Муҳаммад соллаллоҳу алайҳи васалламнинг ҳаётларидан ўрнак олиб, у зотга том маънода эргашиш натижасида ана ўшандай юксак мақомларга етишганлар. Бу гапда ҳеч қандай муболаға ёки тахмин йўқ. Тарихий воқелик шундай бўлган. Бу улкан ва айни пайтда оддий ҳақиқатни бутун дунё тан олиб, эътироф этган.\nАллоҳ таоло Ўз Расулининг инсоният учун ўрнак эканини таъкидлаб, шундай дейди:\n«Дарҳақиқат, сизлар учун – Аллоҳдан ва охират кунидан умидвор бўлганлар ҳамда Аллоҳни кўп зикр қиладиганлар учун – Аллоҳнинг Расулида гўзал ўрнак бордир» (Аҳзоб сураси, 21-оят).\nОятда аввал «сизлар учун» дейилганда бутун инсоният назарда тутилган. «Аллоҳдан ва охират кунидан умидвор бўлганлар ҳамда Аллоҳни кўп зикр қиладиганлар» деган таъкид билан эса Расулуллоҳ соллаллоҳу алайҳи васалламдан ўрнак оладиганлар сифатланмоқда.\nДарҳақиқат, Расулуллоҳ соллаллоҳу алайҳи васаллам бутун инсоният учун, хусусан мўминмусулмонлар учун энг олий ўрнакдирлар. Аммо у зотга бутун умр давомида, мукаммал ўрнак олиш учун бу туйғу инсонга ёшликдан, унинг онги энди шаклланаётган пайтдан сингдирилиши керак. Шунинг учун фарзанд тарбиясида сийратни ўрганиш улкан аҳамият касб этади.\nРасулимиз алайҳиссалом солиҳ фарзанд, баркамол авлод тарбиялашнинг энг муҳим омилларини ўзларнинг ҳаётий, шахсий намуналарида кўрсатиб берганлар. Фарзанд тарбиясида сийратни ўрганишнинг энг асосий нуқтаси мана шудир.\nЖумладан, у зот алайҳиссалом солиҳ, баркамол фарзанд тарбияламоқчи бўлган одам аввало унга муносиб она, муносиб ота танлаши кераклигини айтганлар. Куёвларга: «Диндорини ол, барака топгур!» деганлар. Қизларнинг оталарига эса: «Қизингизни дини ва хулқи сизни рози қилган одамга беринг», деб тавсия қилганлар.\nМуносиб жуфти ҳалол танлагач, Аллоҳдан солиҳ фарзанд сўраб, уни шайтоннинг шарридан сақлашни сўраб дуо қилишни буюрганлар.\nРасулуллоҳ солллаллоҳу алайҳи васаллам хотимул анбиё эдилар, у зот келтирган дин самовий динларнинг сўнгиси ва мукаммали эди. Шу боис ул зотнинг ҳаётлари бошқа анбиёлардан фарқли равишда, ҳар жиҳатдан тўкис ва тугал бўлди. Баъзи пайғамбар алайҳимуссаломлар оила қурмаган, фарзанд кўрмаган эди. Шунинг учун уларнинг ҳаётида бу мавзуда намуна йўқ эди. Набий солллаллоҳу алайҳи васалламнинг ҳаётлари эса башарият ҳаётининг барча нуқталарини қамраб олган эди. Жумладан, у зот оила қурганлар, фарзанд кўрганлар, уларни тарбиялаганлар, қиз узатганлар, набираларини парвариш қилганлар. Айниқса, у зотнинг набираларига муносабатлари ҳам барчага ўрнак эди.\nАна шу илоҳий ҳикмат туфайли Ислом умматига фарзанд туғилганда яхши ниятлар билан гўзал исм қўйиш, ақийқа қилиш, қулоғига азон айтиш, ҳаққига дуо қилиш каби суннатлар жорий бўлди. Буларнинг барчасини айнан сийратдан ўрганамиз.\nИмом Бухорий Умму Холид бинт Холид ибн Саъид розияллоҳу анҳодан ривоят қилади:\n«Ҳабашистон юртдан келганимда ёш қизча эдим. Расулуллоҳ соллаллоҳу алайҳи васаллам менга нақш солинган кўйлак кийдирдилар, унинг нақшларни қўллари билан силаб, «Санааҳ! Санааҳ!», яъни «Гўзал! Гўзал!» дедилар».\nУ зот ёш саҳобаларни ҳам ўз фарзандларидек тарбиялашда, уларга гўзал муомала қилишда бутун умматга намуна бўлдилар. Уларнинг тарбияси бевосита Набий солллаллоҳу алайҳи васалламнинг қўлларида ва назоратларида бўлди. Сийратдан ана ўша лавҳаларни ўрганиш бизга фарзанд тарбиясида жуда катта билим беради. Ёш Абу Умайрга: «Эй Абу Умайр, нима бўлди нуғайр?» деган сўзларидан уламоларимиз қирқдан ортиқ ҳукм олган эканлар.\nРасулуллоҳ солллаллоҳу алайҳи васаллам фарзандларни нафақат руҳий, маънавий, балки жисмоний баркамоллигига ҳам алоҳида эътибор берганлар. Бир ҳадисда: «Фарзандларингизга сузишни, минишни ва отишни ўргатинглар», деб буюрганлар. Бу ишларни қўллаб-қувватлаганлар, бошқаларни ҳам тарғиб қилганлар.\nАна шундай мукаммал набавий тарбиянинг самараси ўлароқ, бутун инсониятга ўрнак бўладиган саҳобалар, тобеъинлар авлоди етишиб чиқди. Саҳобалардек баркамол авлодни инсоният кўрмаган ва кўрмайди ҳам. Аммо ана шу буюк тарбия мактабини ўрганиш, ундан бугунги кунимиз учун намуна олиш ҳар биримизнинг бурчимиздир.\nБу долзарб масала бугунги куннинг талабига айланиб қолди.\nЧунки бугунги кунда баъзи ёшларимиз динимизга, миллатимизга мутлақо ёт бўлган нарсаларга эргашяпти, қадриятимиздан, маданиятимиздан узоқ бўлган нарсалардан ўрнак оляпти. Ахборот тармоқлари, оммавий ахборот воситалари орқали кириб келаётган бу нарсалар ёшларнинг онгини заҳарлаяпти, фикрини бузяпти. Уларни худбин, иродасиз, боқиманда, текинхўр, дангаса, қўрқоқ, енгилтак қилиб қўйяпти. Бундай фикрий хуружлар таъсирида нафақат ёш авлод, ҳатто катталар ҳам динсиз, ақийдасиз бўлиб қолади, ҳаётидан мақсад, маъно йўқолади.\nБу нарсалар келажагимизга жиддий таҳдиддир. Шунинг учун фарзандларимизни бу хатарлардан асраш биз – катталарнинг бурчимиздир. Бу мусибатларнинг олдини олишнинг энг самарали чораси ёшларга сийратни ўргатиш, илоҳий ўрнакдан намуна олишдир.\nЗеро, Расулуллоҳ солллаллоҳу алайҳи васалламнинг ҳаётлари каттаю-кичикка ибратдир. Катталар у зотдан фарзанд тарбиясида намуна олса, болалар у зотга муҳаббат билан улғаяди. У зотнинг болажонликлари, ёшларга шафқатлари ҳақидаги ҳикоялар бу маҳаббатни сайқаллайди, кучайтиради. У зотга чин маънода муҳаббат қўйган авлоддан ҳеч қачон ёмонлик чиқмайди. Бунга шонли тарихимиз жонли гувоҳдир.\nШунинг учун бу йилги мавлид ойида «Расулуллоҳ ‒ буюк мураббий» деган шиор остида сийратни ўрганиш, фарзанд тарбиясида буюк мураббийдан ўрнак олишни ният қилдик.\nУ зотнинг сийратларини ўргансак ва ўргатсак, диний қадриятларимизни, соф ақийдамизни асраган бўламиз, ўзлигимизни сақлаган бўламиз.\nАллоҳ таоло барчамизни Расулуллоҳ солллаллоҳу алайҳи васалламнинг сийратларини ўрганиб, амал қилиш ва уни ёш авлодга гўзал суратда ўргатиб боришимизни насиб айласин. Бу борада Ўзи бизга мададкор бўлсин, муваффақият ато этсин! Келажагимиз буюк, авлодларимиз саодатли бўлсин!\nИсмоил Муҳаммад Cодиқ\nУшбу бўлимдаги бошқа мақолалар: « Террор ва интернет Набавий мадрасада тарбияланган ёш саҳобалар »


"Пахтакор" тор-мор келтирилган ўйиндан сўнг Рўзиқул Бердиев нималар деди? - Zamin.uz\n- Чемпионни мағлубиятга учратиб медалларга эгалик қилиш икки ҳисса ёқимли. Фақат қайси медалга эга чиқишимизни кейин икки тур ҳал қилади. Барчани ғалаба билан табриклайман. Футболчилар катта меҳнат қилишди, бунинг учун уларга катта раҳмат айтаман. Ўйлайманки, бугун ўйинда тўлиқ устунлик қилдик. Вазиятларни ҳисобга олсак ҳам бу яққол намоён бўлади. Ушбу учрашувга йигитлар руҳан жуда яхши тайёргарлик кўришганди. Медаллар ютиш ўз қўлимизда эди. Ўтган турдаги мағлубиятдан кейин бугун мухлисларимиз кўз ўнгида муносиб ва чиройли ўйин кўрсатишимиз керак эди. Жамоамиз маҳорат ҳам иштиёқ кўрсатди ва тартибли ўйнади. "Пахтакор” жамоаси чемпион. Улар бунга ҳақли равишда эришди. Лекин бугун ўйинда биз чемпиондан устун ҳаракат қилдик.\n- Майдонда учта марказий ҳимоячи борлигига қарамасдан 4-3-3 схемасида ўйнадик. Бу жойлаштиришга боғлиқ. Жиззахда 3-4-3 схемасида ўйинимиз қовушмади. Бугун эса марказий ҳимоячи ролида тўп тепадиган Ғолиб Ғайбуллаевни қанотга қўйдик. Қанотда ўйнайдиган футболчиларимиз жароҳати сабаб айрим ўзгаришларга қўл урдик. Жўрабек Маннонов бугун муносиб тўп тепди. Машғулотларимиз кўпроқ комбинацион футболга асосланган. Яхши майдонда ўйнаяпмиз, балки шу сабабли сифатсиз майдонларда ҳаракатларимиз ўхшамаётган бўлса керак.«Машъал» майдонида икки бор ўйнадик натижа ижобий бўлмади. Файсал Траоренинг бугун туғилган куни экан. Шу сабабли у билан бирга голни нишонлашди. Охирги пайтларда белидаги жароҳати сабаб ўйинларни ўтказиб юбораётган эди. “Замин” янгиликларини “Twitter”да кузатиб боринг\n11-09-2020, 00:35, Спорт\nБугун, 21:27, Жамият


Турк лираси долларга нисбатан тарихий минимум даражага тушди — Sof.uz\n7.10 22:48 461 Иқтисод\nЎсиб бораётган геосиёсий хатарлар туфайли турк лираси ва АҚШ доллар жуфтлиги (2005 йилдаги деноминациядан кейин) тарихий энг паст даражага тушди. Тошкент вақти билан соат 17:25 дан бошлаб бир долларга 7,8837 лирага тенглашди. Соат 18:00 гача курс бироз текисланиб, 7,86 га етди.\nЧоршанба куни турк лираси долларга нисбатан 1 фоиздан кўпроқ тушди, бу йил бошидан буён унинг доллар эквивалентида деярли чорак қисмга (24%) қадрсизланганини англатади. Лира қадрсизланиши ривожланаётган бозор валюталари орасида Бразилия реалидан кейинги иккинчи энг катта пасайган пулга айланди.\nBloomberg агентлигининг ёзишича, қулашнинг асосий омили геосиёсий: мамлакат яна Кипр масаласида Европа Иттифоқи билан жанжаллашди ва Тоғли Қорабоғ масаласида ўзини агрессив тутмоқда. Аксарият мамлакатлар минтақадаги ҳарбий ҳаракатларнинг тўхташини талаб қилар экан, Анқара Озарбайжоннинг Қорабоғни қайтариш йўналишини қатъий қўллаб-қувватлашини эълон қилади.\nRabobank таҳлилчиси Петр Матиснинг таъкидлашича, Анқара томонидан Россиядан сотиб олинган С-400 ҳаво ҳужумига қарши мудофаа тизимларининг синовлари ҳақидаги янгиликлар фонида, Ғарбнинг Туркияга қарши санктсияларини киритиш хавфи ортиб бормоқда. "С-400'ни АҚШнинг ҳал қилувчи президентлик сайловлари олдидан синовдан ўтказиш, Президент Эрдўғанга яқин бўлган Президент Трампнинг қайта сайланишига ишончсизлик билан бирга шусиз ҳам аллақачон асабийлашаётган инвесторларни ташвишга соладиган асосий масалага айланди", - деди Матис.\n2010 йилда икки лирага бир доллар берарди, ҳатто 2016 йилги давлат тўнтариши даврида ҳам доллар курси уч лирадан ошмаганди.\nТурк лирасининг қадри пасайиши ўзбек сўмига ҳам бевосита таъсир қилади. Туркия бешинчи рақамли асосий ташқи савдо ҳамкоримиз. 2020 йилнинг январ-август ойларида мамлакатимиз ташқи савдосининг 5% и Туркия ҳиссига тўғри келган. Иқтисодчи Отабек Бакиров лира қадрининг пасайиши "2-3 ойлик фарқ билан пост-совет ҳудудига таъсир қилиши" ҳақида ёзган эди.\nТуркия инфляция турк лираси\nКеча, 18:41 1595\n31.10 15:38 316 Жаҳон\n29.10 12:45 2041 Жаҳон\n26.10 12:23 2091 Жаҳон\n26.10 11:37 273 Жаҳон


Сешанба, 06 Июль\nПариж суперклуби ўз амбицияларини намойиш этиб, ёзги трансферлардаги энг фаол иштирокчи бўлмоқда.\n29 май куни оқшомида Парижда нималар бўлгани аниқ эмас, аммо мантиқан ўйлаб кўрилса, «ПСЖ» боссларидан бири бир йил муқаддам француз суперклубини тарихда илк марта Чемпионлар лигаси финалига олиб чиққан Томас Тухель энди «Челси» формасида «қулоқли» кубокни боши узра кўтараётганига алам билан боққан. Бу чемпионликни «Лилль»га бой бериб қўйган ва иккинчи даражали кубокларнигина ўзиники қилган Париж хўжайинлари учун иккинчи зарба эди.\nМураббийлик фаолиятида шу вақтгача совринсиз бўлган Маурисио Почеттино эса Франция кубоги ва Суперкубокни ҳам натижа сифатида қабул қилди. «ПСЖ» учун бу — тубга чўкиш ҳисобланарди, кўп ўтмай французлар пойтахтида аргентиналик мутахассис ўзига билдирилган ишончни оқлай олмагани учун алмаштирилиши ҳақида миш-мишлар болалади. Аммо, айрим инсайдерлик маълумотларидан бошқа хабарлар бўлмади, клуб эса барча миш-мишларни рад этиб чиқди. Ўз навбатида, «Тоттенҳэм» ва «Реал»дан таклифлари бор бўлган мураббийнинг ўзи кетишни истаётгани ҳақидаги версия ҳам тасдиқланмади.\n«Почеттино ҳақидаги миш-мишлардан зерикиб кетдик. Унинг яна икки йиллик шартномаси бор ва биз унинг ишидан қониқиш ҳосил қилмоқдамиз», — дея ишонч билдиради спорт директори Леонардо. Аммо унинг бу сўзлари француз нашрларини тинчлантира олмайди. Баъзи манбалар мураббий клуб менежменти фаолиятидан норозилигига урғу берса, бошқалари Почеттино ўзига билдирилган ишончдан миннатдорлиги ва шу туфайли ҳам томонлар ҳамкорликни давом эттиришини айтишди.\nФахрий футболчилар тажрибаси ва ёш юлдузларнинг чанқоқлиги\nМиш-мишларга фақат «ПСЖ» президенти Носир Ал-Ҳелайфининг интервьюси нуқта қўйди, у бош мураббий билан икки суҳбати ҳақида гапириб берди. Бу суҳбатларнинг ҳар бири бир неча соатдан давом этган ва Почеттино клубда нақадар берилиб ишлаётгани ҳақида хулоса ҳосил қилинган. Мураббий Жоржиньо Вайналдумнинг трансферида муҳим ролни ўйнаган, у нидерландиялик футболчини Париж варианти «Барселона»га ўтишдан кўра яхшироқ эканига ишонтирган. Албатта, табиийки «ПСЖ»нинг молиявий имкониятлари ҳам ҳал қилувчи бўлган, Вейналдум ёзги трансферларда биринчилардан бўлиб жуда ёғли шартномани қўлга киритди.\nЎша интервьюда Ал-Ҳелайфи коронавирус инқирози барчага таъсир кўрсатгани, шу туфайли кўп вақт давомида катта харидлар бўлмаганини айтиб ўтган. Франция гранди қишда ҳеч кимни сотиб олмаган, ўтган мавсум арафасида эса ижара асосида ўйнаб келган Мауро Икардининг трансфер ҳуқуқини сотиб олиб, Алессандро Флоренци, Мойзе Кин ва Данилу Перейруни ижарага олганди.\nҲозир эса ҳаммаси бошқача, «ПСЖ» қандай амбицияларга эгалиги бир неча ой олдин, Серхио Рамос «Реал» билан янги шартнома тузиш учун ўз шартларини қўя бошлаганида маълум бўлганди. Ўшанда испаниялик футболчи қаймоқранглилар президенти Флорентино Пересга Париждагилар унга у Лионель Месси билан бирга ўйнаши мумкин бўлган топ-клуб қурилишини ваъда қилишгани ҳақида айтганди. Аргентиналик юлдуз «Барселона»га садоқат билдириб клубда қолмоқда, Рамос эса Франция пойтахтига йўл олмоқда.\nБу ерда у ўзи истаганидек икки йиллик шартномага эга бўлади, шунингдек, ўз амбицияларини амалга ошириб, фаолияти якунида Чемпионлар лигасида яна бир бор ғолибликни нишонлаши мумкин. У бошқа вариантларни шунчаки кўриб чиқмади, чунки Вейналдум ва Рамосдан ташқари «ПСЖ»га яна икки юлдуз олиб келинмоқда: «Интер» билан ажойиб чемпионлик мавсуми ўтказган Ашраф Ҳакими ва жаҳон футболидаги энг кучли дарвозабонлардан бири Жанлуижи Доннарумма.\nАгар клуб юқорида келтирилган тўртлик трансфери билан кифояланса ва Поль Погба билан дастлабки келишувга эришиб қўйилгани ҳақидаги миш-мишлардан ҳеч нарса чиқмаса ҳам, кўриниб турибдики, бу Чемпионлар лигасини ютишга қодир бўлган таркибдир. Бир томондан — Вейналдум ва Рамос «қулоқли» кубокни қандай харизма билан қўлга киритиш мумкинлигини билишади. Иккинчи томонда — катта ғалабаларга чанқоқ бўлган 22 ёшли Доннарумма ва Ҳакими. Қолаверса, «ПСЖ» Неймар билан яна кўп йиллик шартнома тузиб, уни таркибда олиб қолди.\nМбаппе ва олтин қафас\nҲозирда парижликларнинг биринчи рақамли посбони ҳисобланадиган Кейлор Навас, шартномани узайтирган Юлиан Дракслер ва Франция термаси ҳимоячиси, Тиагу Сильва кетганидан кейин ўзини етакчи ҳис қила бошлаган Преснель Кимпебме бу трансферларга қандай муносабатда бўлиши ҳозирча қоронғи. Кўп вақт жароҳатини даволаган Рамоснинг ҳолати бўйича саволлар бор. Аммо булар топ-клубларнинг кундалик муаммолари ва ечимсиз эмас.\nАммо қуёшда ҳам доғ бўлгани каби жиддий муаммо бор — Килиан Мбаппенинг келажаги масаласи. Евро-2020 старти арафасида Ал-Ҳелайфи клубнинг қатъий позициясини маълум қилганди: «Биз уни ҳеч қачон сотмаймиз ва ҳеч қачон эркин агент сифатида кетмайди. Париж унинг ватани. Унинг миссияси нафақат футболчи бўлиш, балки Франция чемпионати, ўз мамлакати ва пойтахт шарафини ҳимоя қилиш».\nАмалда бу баёнот Мбаппе олтин қафасга қамалиши ҳақида ва буни форварднинг ўзи Николя Анельканинг гапларисиз ҳам тушунади. «Қарор қилиш керак. Агар «Олтин тўп» олишни истасанг, бунга интилиш керак, Роналду ва Месси билан тенглашиш учун энг яхшилар билан рақобатлашишга тўғри келади. Мени тўғри тушун, лига 1 ҳам осон турнир эмас, аммо энг қийин чемпионат — Англияда. Шундай экан, сен энг яхшилардан бири бўлиш учун ҳозир «ПСЖ»да қилаётган ишларингни, «Челси», «Манчестер Юнайтед», «Арсенал», «Ман Сити» ёки «Ливерпуль»да қилишинг керак. Ёки Испанияга, «Реал» ёки «Барселона»га бор», — дея ёзган Франция футболининг яқин ўтмишдаги таниқли ҳужумчиларидан бири The Athletic нашрида.\nМбаппе йил бошидан буён 30 миллион евро миқдоридаги йиллик маош тўлаш кўзда тутилган янги шартнома бўйича таклифларни рад этди. Ҳатто клуб гўёки бу суммага 20 миллион евро қўшганида ҳам, футболчининг позицияси ўзгармаган. Испаниянинг Marca нашрининг у шартномага фақат бир шарт билан - унда кейинроқ «Реал»га ўтиш ҳақидаги банд қўшилсагина қўл қўйиши ҳақидаги хабарига ишониш қийин. Биринчидан, сўнгги вақтларда ушбу нуфузли нашр бир неча марта хато қилди, иккинчидан, Францияда, Испаниядагидан фарқли ўлароқ, бадал пули миқдори тўғрисидаги пункт киритиш тақиқланган.\nФранцуз манбаларининг маълумотлари ҳақиқатга яқинроқ, уларнинг тасдиқлашича: Мбаппе Почеттинога шартномасининг охирги йилида ҳам ўйнаб беришни ваъда қилган. Шундай экан, Ал-Ҳелайфи нима демасин, бу ҳолатда Адриен Рабьо билан бўлгани каби таркибдан чиқариб ташлаш чорасини такрорлаб бўлмайди. Мбаппе жуда яхши ўйнайди ва жамоа учун фойдали. Қолаверса, Европа чемпионатидаги муваффақиятсизликдан кейин унда мотивация ҳаддан ташқари юқори бўлиб кетган, форвард Чемпионлар лигасини ютиб бериб, Париждаги миссиясини якунлаганини намойиш этиб, хотиржамгина ўзи орзу қилаётган «Реал»га йўл олиши мумкин бўлади. «ПСЖ»нинг ҳозирги таркиби билан бундай сценарий ҳар қачонгидан кўра реалроқ.\nРоналдиньо: «Мбаппе қачондир «Олтин тўп»ни олади. Бу йилги фаворитни эса билмайман»\nЛига 1. «Марсель» «Лорьян»ни йирик ҳисобда мағлуб этиб, 3-ўринга кўтарилди ва бошқа натижалар\nЛига 1. «Лион» «Монако»дан устун келди, «Лилль»да мағлубият


Ўзбекистонда неонатал даврда болалар ўлими кўп учрайди - 9 Ноября 2018 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2018 » Ноябрь » 9 » Ўзбекистонда неонатал даврда болалар ўлими кўп учрайди\nОлий Мажлис қонунчилик палатаси, давлат ва нодавлат ташкилотлари, халқаро экспертлар ва Ўзбекистоннинг барча вилоятларидан келган соғлиқни сақлаш тизими мутахассислари янги туғилган чақалоқларнинг олдини олиш мумкин бўлган ўлимини камайтириш ва уларни парвариш қилиш сифатини яхшилаш бўйича миллий консултацияда қатнашди. Бу ҳақда ЮНИСЕФ хабар бермоқда.\nБМТнинг яқинда эълон қилинган болалар ўлими ҳақидаги глобал ҳисоботига кўра, дунё миқёсида болаларнинг тирик қолишида сезиларли муваффақиятга эришилди. Ҳозирда, 1990 йилга нисбатан миллионлаб болалар тирик қолиш учун яхшироқ имкониятларга эга. Бироқ, ҳисоботда айтилишича, сўнгги йигирма йил мобайнидаги ушбу ютуққа қарамай, фақатгина 2017 йилнинг ўзида 5,4 миллион болалар беш ёшга тўлмасдан нобуд бўлди. Улардан 2,5 миллиони бир ойдан кўп яшамди.\nЎзбекистонда, 5 ёшгача бўлган болалар ўлимининг олдини олишда сезиларли муваффақиятга эришилган бўлса-да, расмий маълумотларга кўра, 5 ёшга тўлмасдан вафот этган болалар ўлимининг 57 фоизи неонатал даврда (дастлабки 28 кун ичида) содир бўлмоқда.\n"Ўзбекистон Ҳукуматининг болалар ҳаётини сақлаб қолиш борасидаги сай-ҳаракатлари мақновга сазовор. Бироқ янги туғилган чақалоқларнинг нобуд бўлиш кўрсаткичи ҳали ҳам юқори. Бу номақбулдир, чунки кўпчилик янги туғилган чақалоқларнинг ҳаётини сақлаб қолиш мумкин эди”, деган ЮНИCЕФнинг Ўзбекистондаги ваколатхонаси раҳбари Саша Грауманн.\n"Янги туғилган чақалоқлар ва оналарнинг саломатлигини яхшилаш мамлакатнинг умумий ривожланиши учун ҳам жуда муҳимдир”,деб қўшимча қилган у.\nТурли тадқиқотларнинг натижаларига кўра, оналар, янги туғилган чақалоқлар ва болалар ўлимининг олдини олишга сарфланган ҳар бир доллар, вақти келиб, сармояни бир неча бор кўпайтириб қайтарар экан. Болаларнинг саломатлигига сармоя қилиш камбағалликни камайтиради ҳамда иқтисодий самарадорлик ва ўсишни таъминлайди.\nСоғлиқни сақлаш вазирлиги раҳбарлари ва бошқа мутахассислар янги туғилган чақалоқлар учун камсарф ва сифатли тиббиёт хизматларини таъминлайдиган, татбиқ этиш мумкин бўлган эчимларни топишга ва шу йўсинда Ўзбекистонда чақалоқлар ҳаётига ўзгартириш киритишга келишган.


Марк Цукерберг виртуал дунё шлемлари прототипларини намойиш қилди - 7K.uz\nМарк Цукерберг виртуал дунё шлемлари прототипларини намойиш қилди\nЎз 22-06-2022, 03:35 15\nМарк Цукерберг «келажак технологиялари билан» VR (виртуал дунё) гарнитуралари прототипларини тақдим қилди.\nИюнь ойи ўрталарида Меtа журналистлар учун VR гарнитураси прототипларининг шахсий намойишини ўтказди. Компания шлемларнинг бир нечта экспериментал моделларини намойиш этди.\nУларнинг ҳар бирида мутахассислар кўпчилик замонавий қурилмаларда мавжуд бўлмаган у ёки бу технология борлиги айтилмоқда.\nМарк Цукербергнинг айтишича, ушбу прототипларни яратиш орқали компания ҳақиқий дунёдан деярли фарқланмайдиган VR гарнитурасини ишлаб чиқмоқчи.\nУнинг сўзларига кўра, намуналар «визуал Тюринг тести» деб аталадиган тестдан ўтишга ёрдам беради.\nИккинчи авлод Holocake прототипида муҳандислар голограмма оптика ва VR гарнитурадаги қалин синдирувчи линза ўрнини босувчи махсус ёруғлик эгилиш техникасидан фойдаланади. Натижада ушбу намуна замонавий виртуал реаллик шлемларига қараганда сезиларли даражада юпқароқ кўринишга эга бўлади.\nМарк Цукерберг бу шунчаки прототип эканлигини ва компания бундай қурилмани хавфсиз, ишлаб чиқариш арзон ва самарали ишлаши учун ҳали кўп изланишлар олиб бориши кераклигини таъкидлади.\nКомпания томонидан яратилган энг йирик прототиплардан бири. Фойдаланиш вақтида тутқичлардан ушлаб туриши керак бўлган оғир ва катта ҳажмли VR гарнитураси 20 минг ницгача ёрқинлиги билан юқори динамик диапазонли тасвирни таъминлайди.\nМарк Цукербергнинг сўзларига кўра, компания ушбу прототипдан синов намунаси сифатида фойдаланмоқда. Бундан ташқари, муҳандислар дизайнни кичикроқ ва оғирроқ қилиш йўлларини изламоқда.\nТақдимот доирасида ижрочи, шунингдек, Project Cambria код номи билан аталган премиум VR гарнитурасини ишга тушириш 2022 йилга режалаштирилганлигини тасдиқлади. Цукерберг қурилма ҳақида маълумот бермади.\nАввалроқ ўзбекистонлик стартапчилар Марк Цукерберг компаниясидан грант ютиб олгани ҳақида хабар берилган эди.


Кластер — манфаатдорлик, дегани. Манфаатдорлик бор жойда ўсиш бўлади - Zamin.uz\n21:51 / 26.04.2021\nКластер — манфаатдорлик, дегани. Манфаатдорлик бор жойда ўсиш бўлади\nЎзбекистонда аграр соҳани ислоҳ қилиш, унга бозор механизмлари ва замонавий технологияларни жорий этиш борасида изчил чора-тадбирлар амалга оширилмоқда. Хусусан, кластер усули йўлга қўйилди, бу эса бозор тамойилларига ўтишда, соҳада давлат аралашувини кескин камайтириш, режа ортидан қувиш ва мажбурий меҳнат ҳолатларига бутунлай чек қўйишда муҳим омил бўлмоқда. Охир-оқибат ҳосилдорлик ҳам, даромад ҳам ошмоқда.\nШу жиҳатдан, президент Шавкат Мирзиёев: «Кластер ва манфаатдорлик — Ўзбекистон қишлоқ хўжалигининг келажаги», дегани бежиз эмас. Давлат раҳбари 2020 йили Қишлоқ хўжалиги ходимлари куни муносабати билан деҳқон ва фермерлар, агрокластерлар эгаларига йўллаган табригида «қишлоқ хўжалиги тармоғига... агрокластер тизимининг жорий этилгани қисқа фурсатда ўзининг ижобий самарасини бераётгани»ни эътироф этиб ўтган эди.\nҚуйида пахта-тўқимачилик, мева-сабзавотчилик ва ғаллачилик кластерлари мисолида 2018 йилдан буён юз берган ўзгаришларнинг бир қисми билан танишиш мумкин.\n2018 йилда мавжуд 16 та пахта-тўқимачилик кластерлари томонидан 157,7 минг гектар (республикадаги пахта экилган жами майдоннинг 14,7 фоизи) майдонда 340,6 минг тонна маҳсулот етиштирилиб, ўртача ҳосилдорлик 21,5 центнерни ташкил этган бўлса, 2019 йилда тармоқдаги кластерлар сони 77 та, улар пахта эккан майдонлар ҳажми 682,4 минг гектарга (жами пахта майдонларининг 66 фоизи), мазкур кластерлар томонидан етиштирилган маҳсулот миқдори эса 1,82 миллион тоннага етди. Ўртача ҳосилдорлик 26,7 центнерни ташкил этиб, 2018 йилга нисбатан 5,2 центнерга кўп бўлди.\nПрезидент Шавкат Мирзиёев 2020 йил декабрида Олий Мажлисга йўллаган Мурожаатномасида «қишлоқ хўжалигидаги ислоҳотлар, ер майдонлари тўлиқ хусуcий кластер ва кооперацияларга берилгани пахтачиликда ҳосилдорликни бир йилда ўртача 10 фоизга ошириш имконини яратгани»ни таъкидлаган эди. Дарҳақиқат, 2020 йилда пахта-тўқимачилик кластерлари сони 97 та етди, улар томонидан республикадаги пахта майдонларининг 89,7 фоизида — 927 минг гектар далаларда 2,79 миллион тонна пахта хом ашёси етиштирилди, бир гектардан ўртача ҳосилдорлик 30,1 центнерни ташкил этиб, 2019 йилга нисбатан 3,4 центнерга, 2018 йилга нисбатан эса 8,6 фоизга кўп бўлди.\nКластерларнинг бундай самарадорлиги, албатта, манфаатдорлик билан боғлиқ, манфаатдорлик бор жойда эса бир қарич ердан ҳам самарали фойдаланишга, бир томчи сувни ҳам увол қилмасликка интилиш бўлади. Бу сўзларни қуйидаги рақамлар тасдиқлади — 2019—2020 йилларда 21 та пахтачилик кластерлари томонидан жами 6 824 гектар, жумладан 2019 йилда 6 та кластерда 2 213 гектар, 2020 йилда 15 та кластерда 4 611 гектар ер майдонлари қайта фойдаланишга киритилди, кластерлар томонидан 1,9 минг километр ирригация-мелиорация тармоқларини тозалаш ва 52 та насос агрегатларини ўрнатиш ишлари амалга оширилди.\nПахтачилик соҳасида кластер тизимини жорий этилиши натижасида пахта етиштирувчиларнинг моддий манфаатдорлиги ва қўшимча рағбатлантиришни 1,5-1,6 баробарга оширишга эришилди. Жумладан, пахта етиштиришда 1 нафар ишчининг ўртача ойлик иш ҳақи 2018 йилда 865,7 минг сўмни ташкил этган бўлса, 2019 йилда 1,4 миллион сўмга (ёки 162 фоизга), 2020 йилда эса 2—2,2 миллион сўмга (ёки 150 фоизга) ошди.\nКластерлар томонидан 2018—2020 йилларда пахта хом ашёси етиштириш ва уни қайта ишлашни ташкил этиш бўйича амалга оширилган лойиҳаларда жами 145,7 мингта, шундан 2018 йилда 10 минг, 2019 йилда 48,5 минг, 2020 йилда 87,2 мингта янги иш ўринлари яратилди. Хусусан, 2020 йилда пахтани қайта ишлаш занжирини яратиш бўйича 18 та кластер томонидан ишга туширилган 774 миллиард сўмлик 29 та инвестиция лойиҳаларида 6 264 та янги иш ўринлари ташкил этилган. Биргина мисол — Қуйи Чирчиқ туманидаги ТCТ Cлустер кластеридаги ҳозирда салкам 9 минг киши меҳнат қилмоқда.\nЭътиборга молик томони, пахтачиликда кластер тизими жорий этилган 2018 йилдан бери кластерлар томонидан жами 1,41 миллиард доллар миқдорида инвестициялар жалб қилинди. Хусусан, пахтани дастлабки қайта ишлаш соҳасида 1,16 миллион тонна қувватга эга 27 та лойиҳа учун 115 миллион доллар, 548 минг тонна қувватга эга 41 та ип-калава ишлаб чиқариш лойиҳаси учун 831 миллион доллар, 161 минг тонна қувватга эга 34 та мато ишлаб чиқариш ва бўяш лойиҳасига 231 миллион доллар, 148 минг тонна қувватга эга 23 та трикотаж (тикув) маҳсулотлари лойиҳасига 234 миллион доллар жалб қилинган.\nБугунги кунда фаолият юритаётган кластерларнинг 14 тасида (14,4 фоизида) пахтани қайта ишлашнинг 5 та босқичи, 15 тасида (15 фоизида) 4 та босқичи, 19 тасида (19,6 фоизида) 3 та босқич, 30 тасида (30 фоизида) 2 та босқич ва 8 тасида (8,2 фоизида) 1 та босқич қамраб олинган. Қайд этиш жоиз, 2021 йилда пахта-тўқимачилик кластерлари томонидан пахтани чуқур қайта ишлашни ташкил этиш бўйича умумий қиймати 23,71 триллион сўмлик (шундан 6,0 триллион сўм кластерларнинг ўз маблағи) 225 та инвестиция лойиҳалари амалга оширилиши белгиланган.\nШунингдек, кластерларнинг ўзига 38 минг километр суғориш тармоқлари, 27,8 минг дона гидротехник иншоотлар ва 24 минг километр коллектор-дренаж тармоқлари бириктирилди ҳамда 160 минг гектар пахта майдонларида томчилатиб суғориш технологияси жорий этилади.\nМанфаатдорлик устувор бўлгани учун ҳам, мева-сабзавотчилик кластерлари ҳар бир имкониятдан унумли фойдаланиш пайида. Яққол мисол — Наманган вилояти Поп туманидаги «Nuran uz» кластери. Кластер эгалари Испаниядан махсус навли ўрик кўчатларини олиб келиб, уларни 100 гектар майдонга эккан. Қайд этишларича, ушбу навдаги ўриклар гектаридан 70 тоннагача мева беради. Бу — ҳар гектаридан 50 минг долларлик мева экспорт қилиш мумкин, дегани.\nУмуман олганда, 2020 йилда Қорақалпоғистон Республикаси ҳамда вилоятларда жами 147 та кластер ташкил этилиб, уларга 116 минг га ер майдонлари ажратиб берилди. Ушбу кластерларда қуввати 927,8 минг бўлган 75 та қайта ишлаш заводлари, 126 минг тонна сиғимга эга 79 та музлаткичли омборхонлар мавжуд бўлиб, жами 1151 та қишлоқ хўжалик техника ва агрегатлар билан таъминланган.\nБундан ташқари, кластерларда 28,9 минг гектар маҳаллий, 10,8 минг гектар интенсив боғ ва 19,7 минг гектар токзорлар мавжуд. Кластерларга бириктирилаган фермер хўжаликлари томонидан 3,2 минг гектар интенсив боғ ва 5,3 минг гектар янги токзорлар барпо этилиб, 4,2 мингта янги иш ўринлари яратилди. Хусусан, 2020—2021 йилларда 331,1 минг тонна қувватга эга, қиймати 1,11 триллион сўмлик 84 та янги лойиҳаларни ишга туширилди.\nНафақат озиқ-овқат хавфсизлиги ва нархлар барқарорлигини таъминлашда, балки, юқорида таъкидланганидек, мамлакатнинг экспорт имкониятларини оширишда ҳам бундай кластерлар алоҳида ўринга эга. 2020 йил ҳосилидан кластерлар томонидан 1,2 млн. тонна қишлоқ хўжалик маҳсулотлари етиштирилиб, маҳсулотларнинг 526,6 минг тоннаси ички истеъмолга, яна 500 минг тоннаси қайта ишлашга йўналтирилди, 153,7 миллион долларлик 180,4 минг тонна маҳсулот эса экспортга чиқарилган.\nҒаллачилик кластерлари томонидан 2020 йилда жами 838,7 минг тонна шундан, кластерларга ажратилган ғалла майдонлардан 233,8 минг тонна, бириктирилган фермер хўжаликларида 604,8 минг тонна бошоқли дон етиштирилди. Барча ғаллачилик кластерлари давлатга бошоқли дон сотиш контрактация шартнома режасини ортиғи билан бажариб, давлат эҳтиёжларига 366,2 минг тонна дон сотилди.\nҒаллачилик кластерлари томонидан 2020 йилда қиймати 547,2 миллиард сўм (шундан салкам 194 миллиард кластерларнинг ўз маблағлари) ва 20,3 миллион доллар миқдорида хорижий кредит маблағлари ҳисобига 65 та лойиҳа ишга туширилиб, 3695 та доимий иш ўринлари яратилди.\n2021 йил ҳосили учун 157 та ғаллачилик кластерларига 1038 минг гектар ғалла майдони бириктирилди. Улар томонидан жами 9 миллион тонна бошоқли дон етиштирилиши кутилмоқда. Кластерлар томонидан 234 минг тонна дон сақлайдиган очиқ майдонлар, 166 минг тонна ёпиқ омборлар, 156 минг тонна ун маҳсулотлари, 3,8 минг тонна нон ва нон маҳсулотлари ҳамда 79 минг тонна озуқа-ем ишлаб чиқариш қувватига эга цехлар ишга туширилади.\nШунингдек, бу йилда 162,6 миллиард сўмлик 632 дона қишлоқ хўжалиги техника ва ускуналари, жумладан, 62 дона ҳайдов техникаси, 45 дона омоч, 24 дона ер текислагич (11 донаси лазерли ер текислагич), 45 дона минерал ўғит сепиш мосламаси, 54 дона дон экиш сеялкалари, 51 дона штангали пуркагичлар, 33 дона транспорт трактори, 20 дона дон ўриш комбайнлари, 22 дона экскаватор 183 дона борона ва 49 дона бошқа турдаги техника ва тиркамалар сотиб олинади.\nЮқорида келтирилган рақамлар — қишлоқ хўжалигидаги янги тизим шарофати билан қўлга киритилган ютуқларнинг кичик бир қисми, холос. «Замин» янгиликларини «Вконтакти»да кузатиб боринг\nЯнгиликлар » Иқтисодиёт » Кластер — манфаатдорлик, дегани. Манфаатдорлик бор жойда ўсиш бўлади


Қоғозда эмас, амалдаги ишлар – Сурхон тонги\n44 daqiqa олдин\nБош саҳифа / Жамият / Қоғозда эмас, амалдаги ишлар\nФеврал 23, 2018\tЖамият Изоҳ қолдириш 811 Кўрилди\nҚизириқ тумани мисолида\nСарлавҳани кўрибоқ, сергак тортдингиз-а, амалдаги ишлар нима экан деб? Улар ҳақида тўхталишдан олдин, бир нарсани таъкидламоқчимиз. Гарчи ҳали ҳануз топшириқларни фақат ҳисоботлардагина бажариш, хизмат вазифасига совуққонлик билан қараш, нафақат халқни ёки раҳбарларни, балки ўзини ҳам алдашни касб қилиб олган айрим соҳа мутахассислари борлигига қарамай, Қизириқ туманида вилоят ҳокимлигининг учинчи жамоатчилик назорати ишчи гуруҳи саъй-ҳаракати билан кўплаб муаммолар ўз ечимини топди.\nМуҳими, бундан қизириқликларнинг юрагида “бизни қўллаб-қувватловчилар бор экан” деган ишонч, ҳаётга, бахтли яшашга бўлган иштиёқ уйғонди.\nТумандаги ташкилий ҳудудий сектор раҳбарлари фаолиятини ўрганганимизда айримларида, хусусан, иккинчи секторда анча суст фаолият олиб борилаётганига гувоҳ бўлдик. Шундан сўнг, кузатув жараёнида аксарият муаммоларни аниқлаб, уларнинг тезда ҳал этилишига киришдик. Мисол учун, мулоқот давомида аҳоли орасида кўпчилик суюлтирилган газ баллонларини олиш билан боғлиқ масалада ёрдам сўрашди. Натижада, 400 га яқин газ баллонлари ижтимоий кўмакка муҳтож оилаларга тарқатилди.\nСир эмаски, аҳолига электр токи етказиб берадиган нимстанциялар таъмирталаб ҳолатга келиб қолса, ёғин-сочинли кунларда хонадонларда электр энергияси тез-тез узилишидан кўпчилик зада бўлиб қолади. Аслида, электр тармоқлари корхоналари томонидан янгиланиб бериладиган бундай нимстанциялар эса аҳолининг жамғарган пул маблағи эвазига тузатилса, тузатилади, йўқса у билан ҳеч кимнинг иши бўлмайди. “Етимқум” маҳалласи фуқароларини ҳам неча йилдирки, ана шундай муаммо қийнаб келаётган эди. Жамоатчилик назорати ишчи гуруҳ аъзоси Парда Холматов ҳамда вилоят ҳудудий электр тармоқлари корхонасининг ёрдами билан атрофи очиқ ҳолатда ҳовлига ўрнатилган эски трансформатор янгисига алмаштирилди. Энди етимқумликларнинг уйи- да чироқ ўчмайдиган бўлди.\nНеча йиллардан буён одамларни қийнаб келаётган яна бир масала, фуқаролик паспорти ҳамда аҳолининг шахсини тасдиқловчи бошқа ҳужжатлар билан боғлиқ муаммолари маълум маънода ўз ечимини топмоқда. Буни шахсини тасдиқловчи ҳужжатини қўлига олиб, кўзига ёш олаётган одамларнинг кайфиятидан ҳам фаҳм- лаш мумкин.\nБундан беш йил олдин фуқаролик паспортимни айрим сабабларга кўра миграция ва фуқаролик расмийлаштириш бўлими ходимлари томонидан олиб қўйилганди, — дейди “Қалдирғоч” маҳалласидан Абдуғани Юсупов. — Шундан сўнг, ҳужжатим йўқлиги сабабли ишлаб турган жойимдан бўшашга мажбур бўлдим. Тошкент педиатрия институтини тамомлаганимга қарамай, ишсиз бўлиб қолдим. Кимга бормай, арзимни эшитишни хоҳламайди. Ахийри, адолат бор экан, ҳужжатимни ҳам олдим, иш жойимга, яъни Шеробод тиббиёт касб-ҳунар коллежига ўқитувчи бўлиб тикландим. Бундан нафақат менинг, балки оила аъзоларимнинг ҳам қувончи чексиз. Вилоятимиз раҳбари ҳамда учинчи жамоатчилик назорати ишчи гуруҳидан жуда миннатдормиз.\nАйниқса, Бандихон қўрғонидаги миграция ва фуқаролик расмийлаштириш бўлимида тўловларни қабул қилишда тижорат банк лари шахобчаси фаолияти йўлга қўйилиши кўпчиликнинг кўнглидаги иш бўлди.\n— Шу пайтгача фуқаролик паспортини олиш ёки бошқа ҳолатлар билан боғлиқ тўловларни туман марказига бориб тўлаб келишимизга тўғри келарди, — дейди “Бағрикенг” маҳалласидан Мамаражаб Бобоназаров. — Энди шу ернинг ўзида ҳам тўловларни амалга оширишимиз мумкин. Бундан ҳам вақтимиз, ҳам пулимиз тежалади.\nСаломатлик. Унинг энг катта бойлик эканини ҳамма ҳам ҳис қилавермайди. Лекин, соғлиғида айрим муаммолари бор кишилар буни яхши англайди, чунки улар ҳам хасталикдан, ҳам ҳаловатсизликдан азият чекади. Буни 9 йилдан буён фарзанди туғма юрак хасталиги билан оғриятган Салима Қодирова ҳам яхши ҳис қилади. 2017 йилда “Соғлом авлод учун” халқаро хайрия фонди кўмаги билан Тошкент педиатрия институти клиникаси кардиожарроҳлари томонидан фарзанди режали операция бўладиган болалар рўйхатига олинганига қарамай, бир йилдан буён жарроҳлик операцияси учун зарур бўлган дори-дармонларнинг харажати учун ёрдам сўраб, нажот кутиб юришдан наф бўлмади.\n— Ниҳоят, ишчи гуруҳ аъзоси М.Базарова ҳамда вилоят касаба уюшмалари ташкилотлари бирлашмасининг ёрдами билан қизимни даволатиш учун тўрт миллион сўм пул маблағи ажратилди, — дейди С.Қодирова. — Энди менинг ҳам фарзандим соғлом тенгдошлари сафидан жой оладиган бўлди.\nВилоят касаба уюшмалари ташкилотлари бирлашмаси томонидан ажратилган пул маблағлари яна беш нафар боланинг саломатлигини тиклаш учун сарфланадиган бўлди. Шунингдек, 30 нафар кам таъминланган оилаларга газ плита ва суюлтирилган газ баллонлари тарқатилди.\n“Бектепа” маҳалласида яшовчи 75 ёшли Эрон бобо Норқулов ҳам икки йилдан буён уйига келган мутасаддиларнинг “ногиронлик аравачаси берамиз”, деган ваъдасини кутиб яшарди. Шу пайтгача хўжалик аравачасида олиб юрилишга мажбур бўлган нуронийга янги ногиронлик аравачаси берилганда кўзига ёш олиб, кўмак берганларни дуо қилди. Бундай аравачалар яна беш нафар ногиронлиги бўлган фуқароларга ҳам берилди.\nХудди шу маҳаллада яшовчи Қўзи бобо Саидовнинг электр ҳисоблагичи эскиргани боис, бир йил олдин тармоқдан узиб қўйилган эди. Бобо турмуш ўртоғи иккинчи гуруҳ ногирони Ҳалима Эргашева билан шунча вақтдан буён электр токисиз яшаб келишмоқда. Ушбу масала юзасидан ёрдам сўралганида, хонадон соҳибларига ҳомийлик ёрдами сифатида янги электр ҳисоблагич олиб келиниб, электр тармоғига қайта улаб берилди.\nБундан ташқари, бошқа кўплаб, жумладан, ишга жойлаштириш, даволаниш учун ордер олиш, газ, электр энергияси билан боғлиқ масалалар ҳам ижобий ҳал этилди.\nАслида аниқланган муаммолар борасида бундай ёндашишга ҳеч кимнинг ҳаққи йўқ. Негаки, давлат раҳбаридан тортиб энг кичик лавозимдаги ходимларгача жон куйдириб ишлаётган бир пайтда бундай эътиборсизлик муаммо устига муаммо олиб келаверади. Туманда ҳали кўпчилик ечимига кўз тикиб ўтирган муаммолар эса талайгина.\nБиргина мисол, “Гулбоғ” маҳалласидаги 66-умумтаълим мактаби 2013 йилда янгидан қурилиб, синфхоналар жиҳозланган. Бироқ иш охирига етказилмаган. Мактабнинг маънавият, ўқитувчилар ва лаборатория хоналари мебель ҳамда ўқув жиҳозлари ўрнига эски, яроқсиз ҳолга келиб қолган стол-стуллар билан тўлдирилган холос. Мактаб директори Менгпўлат Рўзиевнинг эса “оҳи”ни ҳеч ким тинглашни истамайди.\nТумандаги “Истара” маҳалласига маҳалла гузари, унинг ёнида эса нуронийлар чойхонаси қурилиши режалаштирилган эди. Бу хайрли иш қурилишни тендерда ютиб олган тадбиркор Гулноз Исломованинг зиммасига тушганди. Бироқ у ваъдасида турмади. Қурилиш учун ажратилган 10 сотих ер участкасининг бир четига яқинлари учун уй-жой қурдирдию аммо маҳалла гузари биносининг пойдеворини қуйиш билан чекланди. Бошқалар қатори замонавий, шинамгина маҳалла гузари ва нуронийлар ҳордиқ чиқарадиган мўъжазгина чойхонада чақчақлашишни истаётган маҳалла оқсоқоллари эса сарсон-саргардон. Тадбиркорга қонуний чора кўрадиган бирорта мард топилишидан умид қилиб яшаяпти.\nҚолаверса, туманда ичимлик, томорқа сувлари, ички йўлларни таъмирлаш, сим ёғочларни алмаштириш, умумтаълим мактабларидаги иситиш печларини янгилаш, спорт залларини жиҳозлаш каби муаммолар ҳам мавжуд. Агар тумандаги айрим масъул шахслар зиммасига юклатилган вазифалар моҳиятини англай олмай, эътиборсизликда давом этса, бу муаммолар яна чигаллашиб, илдиз отиб кетаверади.\nҲа, халқда шундай нақл бор. Зеро бу ҳикматнинг маъносини ҳар бир маҳалла, қишлоққа оралаганимизда, хонадонларда бўлганимизда қайта-қайта чақдик, хулосалар чиқардик. Зеро, аҳолининг олдига бориб, улар билан юзма-юз дилдан суҳбат қилсакгина ҳақиқий аҳволни, аслида ким ижтимоий ёрдамга муҳтожу ким дангаса, боқиманда эканини англай олар эканмиз. Чунки мурожаат қилувчилар орасида аксарият одамларнинг иккиталаб қорамоли, 20-70 сотихлаб томорқаси бўлса-да, боқибеғам бўлиб, “Олма пиш, оғзимга туш” қабилида иш тутиб яшаяпти. Лекин, минг афсуски, уларнинг уялмай “Маҳаллада мендан кам таъминланган оила йўқ” деб гапиришидан юрагимиз оғриди. Шундан англадикки, демак, ҳар бир ишчи гуруҳ аъзоси фуқароларимизнинг фақат муаммосини эшитиб, ўрганибгина қолмай, балки уларни меҳнат қилиш лозимлигига, фаровон ҳаётнинг калити ўз қўлида эканлигини, давлат фақатгина ҳақиқатда ҳаётда ноилож қолганларгагина ёрдам беришини уқтириши лозим. Биз эса буни амалда қўллаб ҳам кўрдик. Натижа эса ёмон бўлмади. Бундай тушунтиришлардан сўнг, одамларнинг виждони уйғониб, хатосини тушуниб, ҳатто кечирим сўраб, аҳдидан қайтганлари ҳам бўлди.\nАзалдан ота-боболаримиз меҳнаткаш, бағрикенг, ғурури баланд бўлган. Демакки, бундай фазилатлар аслимизда бор, уларни ҳали уйғотиш, одамларнинг кайфиятига таъсир кўрсатиш мумкин.\nОлдинги Бир тадбиркор плёнка тайёрлаш цехи очса…\nКейинги Ўзбекнинг порлоқ юлдузи


ЎЗДЖТУ РЕКТОРИ ТАЛАБАСИНИНГ МУАММОСИГА FACEBOOK'ДА ЖАВОБ БЕРДИ - - - www.Voydoda.com - Развлекательный портал -\n20 Мар 2016(13:22)\nХориждаги университетлардан бирига магистратурада таҳсил олиш учун ҳужжат йиғиб юрган Ўзбекистон Давлат Жаҳон тиллари университети талабаси ҳужжат йиғиш жараёнида дуч келган муаммо юзасидан Facebook ижтимоий тармоғининг Maslahat.uz гуруҳига мурожаат қилди.\n“Кореяга магистратурага ҳужжат топшираётган эдим. Ҳужжатлар орасида айни дамда Университетнинг 4-босқичида таҳсил олаётганим ва ўқишни июнь ойида тамомлаши ҳақидаги маълумотномага Ўзбекистон Герби акс этган думалоқ муҳр босилиши керак экан. Мазкур муҳр босилиши учун эса мен таҳсил олаётган ОТМ ректори ёҳуд проректорининг имзоси керак. Проректорга мурожаат қилсам, бунга деканни жавобгарлигини айтди, деканнинг имзоси эса гербли муҳр учун асос бўлолмайди, яна проректорга юзландим, энди у халқаро бўлимга жунатди. Халқаро бўлимдагилар эса “нима бўлса халқаро бўлим, халқаро бўлим..”, дея киноя қилишди. Улар эса “ҳали ҳаммаси олдинда Давлат имтиҳонлари бор, улардан ўта олишингизни билмаймизку”, дея жавоб беришди. Аъло баҳоларга ўқиганим боис, имтиҳонларни қандай топширолмаслигим мумкин деб айтганимда, улардан “билмаймиз”, деган жавобни олдим. Деканим қўлдан кеганча ёрдам қилди, лекин уларнинг имзоси барбир гербли муҳр учун асос бўлмайди. Хуллас, ундан бунга югур, бундан унга югур. Ҳужжат топшириш муҳлати эса 25 мартгача. Почта орқали етиб бориши учун ҳам 2 кун кетади, дам олиш кунлари эса почта ишламайди. Нима қилсам экан?”\nБунга ректор Шуҳрат Қаюмов “Битта талаба ёки олти минг нафар талаба, сони муҳим эмас, чунки биз картошка қоп санамаяпмиз. Бизга ҳар бир талаба ҳар бир ҳамкасаба азиз ва муҳим. Албатта агарда уларни нияти тоза ва тўғри булса. Ишонаман, Сизнинг ниятларингиз ҳам шунақа”, - дея жавоб қайтарган.\nТеги: ЎЗДЖТУ РЕКТОРИ ТАЛАБАСИНИНГ МУАММОС


«Бу фақат истеъмолчининг хоҳиши билан бўлиши керак» – Шерзод Хўжаев иш ҳақидан ушлаб қолиш амалиётидаги камчиликлар ҳақида\n22 июнь куни Энергетика вазирлигида вазир ўринбосари Шерзод Хўжаев иштирокида журналистлар билан мулоқот бўлиб ўтди. Вазир ўринбосари учрашувда газ ва свет учун ойликлардан ушлаб қолиниши билан боғлиқ амалиёт ҳақидаги саволга жавоб берди.\n«Бизда газ ва электр энергияси учун тўловларни ойлик иш ҳақидан ушлаб қолиш тизими бор эди. Бу тизимни яхши ёки ёмон эди, деб айтмоқчи эмасман. Бизга мана шу тизимни яна қайтаришга нима халақит қилади? Бу тизим нега йўқ бўлди ўзи? Негаки, иш берувчиларнинг кўпчилиги ноқонуний ҳаракат қилишди. Яъни истеъмолчининг хоҳишига ва ёзма аризасига биноан олиниши керак эди у пуллар. Биз бу бўйича назорат қилишни осонлаштириш учун мобил тўлов тизимларини шундай такомиллаштирмоқчимизки, қачон пул тўлади, қачон истеъмол қилди, қарздорлиги қанчалигини кўриб турсин.\nҲозир ҳам кимдир истаса ўз маошидан ихтиёрий тарзда тўлаши мумкин. Иш ҳақидан ушлаб қолиш тизимининг энг катта хатоси нима бўлган? Бир оилада 5-6 нафар ходим бўлса ҳаммасидан ушлаб қолинган. Ундан кейин оворагарчиликлар бўлган», дейди вазир ўринбосари.\nЭслатиб ўтамиз, «Табиий газ ва электр энергиясини сотиш механизмини такомиллаштириш бўйича қўшимча чора-тадбирлар тўғрисида» президент фармони билан электр ва газ энергияси истеъмоли учун тўлов ундириш ваколати Энергетика вазирлиги тизимига ўтказилиши белгиланган эди.


Руминия пойтахтида 100 мингдан ортиқ киши норозилик намойишига чиқди\n12:06 / 02.02.2017\nРуминия пойтахти Бухарест шаҳри кўчаларига 100 мингдан ортиқ инсон ҳукуматга қарши норозилик намойишларига чиқди. Бу жиноят кодексининг ўзгартирилиши ва маҳбусларни амнистия қилиш ҳақидаги қарор билан боғлиқ, деб хабар берди маҳаллий ОАВ.\nРуминиянинг agerpres.ro агентлиги маълум қилишича, Бухарестдаги ҳукумат биноси ёнидаги пикетларда 100 мингдан ортиқ инсон қатнашмоқда. Улар “Ўғрилар!”, “Истеъфога чиқиш!”, “Амнистияга йўқ” деб ҳайқиришмоқда.\nШунингдек, мамлакатнинг бошқа йирик шаҳарлари - Клуж-Напока, Галац, Ясса, Сибиу, Тимишоара ва Бакэуда ҳам норозилик намойишлари авж олган. Digi24.ro порталининг хабар беришича, кўчаларга умумий ҳисобда 140 минг киши чиққан.\nМаҳаллий ОАВнинг таъкидлашича, бу Руминияда сўнгги 25 йил давомидаги энг йирик норозилик акциясидир. Руминия фуқаролари ҳукумат томонидан янги тузатишлар киритилиши оқибатида порахўрликда айбланган амалдорлар, шунингдек, бир қатор хавфли жиноятчилар озодликка чиқарилишидан ташвишда.\nҲукумат биноси ёнида жамоат тартибини сақлаш учун полиция тизмаси шакллантирилди. Хабар қилинишича, пойтахтнинг бир неча кўчаларида ҳаракат мураккаблашган. Норозилик намойиши тинч руҳда ўтмоқда.\nРуминияда бундай норозилик акцияларининг биринчи тўлқини 22 январь куни рўй берди. Ўшанда акцияда қатнашганлар умумий сони 20 минг кишидан ошмади. Бир ҳафта ўтиб эса турли шаҳарлар кўчаларига деярли 100 минг фуқаро чиқди.\nАввалроқ бош вазир Сорин Гриндяну тўлиб-тошган қамоқхоналарни бироз бўлса-да бўшатиш учун бир қатор маҳбусларни амнистия қилишни таклиф қилганди. Президент Клаус Йоханнис эса бунга қарши чиқди. Мухолиф Миллий-либерал партия чоршанба куни вазирлар маҳкамасига ишончсизлик билдириш ташаббуси билан чиққан.\nМаълумот учун, амнистияга 60 ёшдан катта кишилар, ҳомиладор аёллар, ёш болалари бўлган маҳбуслар тушиши мумкин. Шунингдек, жазо муддати беш йилдан ортиқни ташкил этмайдиганлар ҳам озодликка чиқиши эҳтимолга яқин.


Олимлар АҚШда минглаб акулаларни ўзини соҳилга отишга мажбур қилган сабабни аниқлашди\n00:28 / 29.10.2017\nФото:Fotolia / alexandro900\nАмерикалик олимлар Калифорния соҳилларида минглаб акулаларнинг ўлимига сабаб бўлган паразитни аниқлашди. Бу ҳақда National Geographic хабар бермоқда.\n2017 йилда минглаб акулалар ўзларини соҳилларга отишлари ва бунинг оқибатида сувсизланиб ҳалок бўлишлари ҳолатлари қайд қилинди. Акулалар ўзларини нима учун бундай тутишлари сабаби маҳаллий илмий жамғарма вакиллари бир неча ҳалок бўлган акулани Калифорниядаги балиқ хўжалиги ва табиий захиралар департаментига жўнатишмагунча сир бўлиб қолаётганди.\nДепартамент мутахассислари жўнатилган акулаларнинг миясига қаттиқ зарар етганини аниқлашган. "Нимадир акулаларнинг миясига бурун тешиклари орқали кириб, уни еган. Оқибатда йиртқичлар ориентацияни йўқотиб, ўзларини соҳилга отиб, сўнгра ҳалок бўлганлар", деб айтилмоқда мақолада.\nСан-Францискодаги Калифорния университети олимлари акулалар орқа мияси суюқлиги намуналарини олишган. Молекуляр экспертиза эвазига улар акулаларнинг миясини Miamiensis avidus деб номланувчи паразитлар еганини аниқлашган. Бу паразитлар бошқа денгиз жонзотларида ҳам юқоридагидек аломатларни келтириб чиқаради.\nОлимларнинг фикрича, акулаларнинг бу касалликка чалинишини мўл ёмғирлар юзага келтирган. Ёмғирлар оқибатида денгиз суви шўрлиги камайган. Акулалар яшаш муҳити кимёвий таркибининг ўзгариши уларнинг иммунитетини заифлаштириб, уларни паразитлар учун осон ўлжага айлантирган.\nКалифорния акулалар паразит


Эрматовдан Петербург метросидаги каби бомба топилган, у айбловларни инкор қилмоқда\n19:18 / 12.05.2017\nМарказий осиёлик Муҳаммадюсуп Эрматовдан Санкт-Петербург метросида қўлланган портловчи қурилма каби бомба топилган. Бу ҳақда Москва судига асосланиб РИА Новости хабар тарқатди.\n"Гумонланувчининг акаси айтишича, у портловчи қурилмани олиб келган, лекин қурилмани Жалиловдан олган", дея маълумот берган терговчи.\nАдвокатнинг тасдиқлашича, портловчи қурилма ўз ҳимояси остидаги шахс яшаган квартирадан топилган.\n"Аммо у бу квартирани бошқа бир оила билан биргаликда ижарага олган. Уйга бомбани айнан у келтирганига далил йўқ", деган оқловчи.\nСуд Эрматовни 10 июнь кунига қадар ҳибсга олган. Унинг ўзи портлашга алоқадорлигини инкор этмоқда.\nЭрматов 11 май куни Москвада портловчи моддани ноқонуний сақлашда айбланиб қўлга олинганди. У Қирғизистонда туғилган, Санкт-Петербургда вақтинчалик рўйхатдан ўтган ҳолда яшаган. Айни вақтда у "Терроризм" ва "Ноқонуний равишда қурол сақлаш" моддалари бўйича айбланмоқда.\nПетербург метросининг «Сенная плошчад» ва «Технологический институт» бекатлари оралиғидаги портлаш 3 апрель куни юз берган эди. Ҳодиса оқибатида 16 киши, жумладан, террорчи-худкуш Акбаржон Жалилов ҳам ҳалок бўлган, 50 га яқин киши тан жароҳати олган. Портлаш иши бўйича ҳозиргача 10 киши ҳибсга олинганди.


11:00 / 28 январь 1130 pdf Ўқиш режими + -\n«Мўминлардан Аллоҳга берган ваъдаларига содиқ қолган кишилар бордир. Бас, улардан назрига вафо қилгани бор. Улардан интизор бўлиб турганлари бор. Улар бирор нарсани алмаштирмадилар» (Аҳзоб сураси, 23-оят).\nСодиқ саҳобаи киромлар уруш пайтларида орқага чекинмасликка, майдондан қочиб кетмасликка, балки ўз жойида, душман қаршисида собит туришга ваъда берган эдилар. Улар ана шу ваъдаларига содиқ қолдилар. Шунингдек, улардан кейин келган тобеинлар, табаъа тобеинлар, солиҳ мўминлар Ислом учун жонларини бериш, бу йўлда молу жонларини фидо қилиш борасидаги аҳдларига содиқ қолиб, ўша аҳдларига вафо қилдилар.\nАҳдига содиқ қолган инсонлардан бири Абдуллоҳ ибн Жубайр розияллоҳу анҳудир.\nАбдуллоҳ ибн Жубайр розияллоҳу анҳу Бану Саълаба ибн Амр ибн Авф ибн Авс уруғидан бўлиб, етмиш нафар саҳобалар билан Ақоба байъатида, Бадр ғазотида ва Уҳуд ғазотида қатнашганлар.\nПайғамбаримиз соллаллоҳу алайҳи васаллам Уҳуд ғазотида у кишини Айнайн тоғидаги 50 нафар камончиларга амир этиб тайинладилар. Бугунги кунда бу тоғ «Жабалур румот» (Камончилар тоғи) деб аталади.\nПайғамбаримиз соллаллоҳу алайҳи васаллам уларга «Жойингизда туринглар! Орқа қанотимизни ҳимоя қилинглар! Агар бизнинг ўлжа олаётганимизни кўрсангиз ҳам, бизга шерик бўлманглар. Агар бизнинг ўлдирилаётганимизни кўрсангиз ҳам, бизга ёрдам берманглар. Жасадимизни қуш еяётганини кўрсангиз ҳам, (жойингиздан жилманглар!)» дедилар.\nАммо улар жангнинг бошида мусулмонлар ғалаба қозонганларини кўрганларида, баъзи камончилар баъзиларига «Бу ерда туриб нима қиласизлар? Аллоҳ душманни мағлуб этди. Биродарларингиз билан бирга ўлжалардан олинглар» дейишди. Сўнг ўз жойларини тарк этдилар ва ўлжа йиғиш учун пастга тушдилар. Ибн Жубайр розияллоҳу анҳу уларни қайтаришга уриндилар, уларга Пайғамбаримиз соллаллоҳу алайҳи васалламнинг гапларини эслатдилар. Лекин улар тоғда қолишдан бош тортдилар.\nТоғда ўнтага етмаган саҳобалар қолишди. У пайтларда ҳали Исломни қабул қилмаган Холид ибн Валид тоғ устида озчилик қолганини кўриб, отини улар тарафга йўналтирди. Ортидан ҳали Исломни қабул қилмаган Икрима ибн Абу Жаҳл эргашди. Тоғ устида турган саҳобалар ўзлари томон келаётганларга камондан ўқ узишди. Абдуллоҳ ибн Жубайр розияллоҳу анҳу уларга ўқ отдилар, ҳатто ўқлари тугади. Найзалари билан қаршилик кўрсатдилар, ҳатто найза ҳам синди. Сўнг қилич билан жанг қилдилар, охири у кишини ва тоғдаги барча саҳобаларни шаҳид этишди.\nАввало Аллоҳ таолонинг қазо ва қадари, қолаверса, Пайғамбаримиз соллаллоҳу алайҳи васалламнинг амрларига итоатсизлик сабаб ғалаба мағлубиятга айланиб, кўп қурбонлар беришга сабаб бўлди.\n«Аллоҳнинг арслони» лақабини олган, Пайғамбаримиз соллаллоҳу алайҳи васалламнинг амакилари Ҳамза розияллоҳу анҳу, Ислом элчиси, Мадинадаги Авс ва Хазраж қабилаларининг мусулмон бўлишларига сабаб бўлган даъватчи Мусъаб ибн Умайр розияллоҳу анҳу ва кўплаб саҳобалар шу жангда шаҳид бўлдилар.\nMuhammad Bobur 12:08 / 28 январь\nМақолани харифларида хатолар борми ёки мен адаштимми.\nСуннат йўлида бўлса, ғам чекма!\n08:03 / 28 январь 794\n13:30 / 28 январь 1562\n3312 16:37 / 21.04.2017\n2862 16:20 / 21.04.2017\n2453 19:49 / 21.04.2017\n2039 19:26 / 21.04.2017


Спорт 15:11 / 10.06.2020 14344\nСуперлига давом этиши ҳақидаги хабар эълон қилингач, ПФЛ директори Диёр Имомхўжаев билан суҳбатлашиб, чемпионатни қай шаклда ёритиб бориш борасида гаплашдик. Бу борада ПФЛ ўз баённомасини тузган. Ўйинларни ўтказиш бўйича эҳтиёт чоралари ва талаблар аниқ белгиланган. Хусусан, ўйинни ёритиш жараёнида ТВ ходимлари, журналистлар қандай ишлаши ҳақида ҳам аниқ кўрсатмалар бор. Аммо катта ижодий жамоа билан вилоятларга сафарга чиқилганда меҳмонхонада қолиш бор, вилоятлар орасида қатновда ҳудудларнинг қизил-сариқ-яшил тарзда белгиланганини инобатга олсак вазият ва шароит қандай бўлади – очиғи, бошлаб олганимиздан кейин кўришимиз мумкин. Умуман олганда эса биз одатдагидек ишлашга тайёрмиз. Умид қиламанки, кўнгилсизликлар бўлмайди.\n- Тан олайлик, нуфузли турнирларни кўрсатиш ҳуқуқини қўлга киритишда «Спорт» телеканали ўз позицияларини бироз бой беряпти. Телеканал кимнинг қарамоғида бўлишидан қатъи назар рейтинг, пул ишлаш ҳақида ўйлаши керак эмасми?\nБиласизми, икки йил Италия А Сериясини кўрсатдик. Аммо, реклама берувчилар ошиб кетгани йўқ. Реклама берувчилар Англия Премьер-лигасидан бошқасига унчалик ҳуши йўқ, ишонинг.\nБиласизми, кўпчилик Ўзбекистонда «Спорт» телеканалини унча кўрмайди дейишади. Аммо хорижда мунтазам мониторинг қилиб кузатиб боришади. Беларусь Олий лигасини кўрсата бошлаганимизда Украинадан қўнғироқ қилиб, «Спорт» каналимизни томоша қилаётганликларини айтиб, Беларусь Олий лигасини намойиш этиш ҳуқуқи уларда эканлигини айтишганди.\n- Чинданам бу оғир мавзу. Чунки ҳеч қаерда сен зўр шарҳловчисан деб диплом берилмайди. Шунга қарамай, янги шарҳловчилар ҳам кириб келаяпти. Шарҳловчилар бор - овози зўр бўлиши мумкин, аммо футболни тушунмаслиги мумкин. Футболни зўр тушунганида, овоз тўғри келмаслиги бор. Нутқи, талаффузи жиҳатдан муаммо бўлиши мумкин. Мухлисларнинг имкон қадар барча талабларига жавоб берадиган қилиб шарҳловчиларни тарбиялаш айнан бизнинг вазифамиз. Биласиз, биз асосан журналист ёки филология соҳасидаги ходимларни ишга оламиз. Аммо соҳамизда маош ва қалам ҳақи катта эмаслиги, жавобгарлик катталиги учун балки аксарият ёшлар бунга унчалик хоҳламас. Яхши шарҳловчиларимиз эса бошқа таклифлар билан бошқа жойда фаолият юритишмоқда.\n- Бемалол мурожаат қилишсин. Синаб кўрамиз. Имконият берамиз. Фақат умуман маълумоти йўқлар ҳам мурожаат қилса – бу қийинроқ масала. Шунга қарамай, иқтидорлилар учун эшикларимиз очиқ.


А Сериядаги пойгалар давом этади. "Ювентус"га бу сафар ҳам рақиб топилмайдими? / CHAMPIONAT.asia\nА Сериядаги пойгалар давом этади. "Ювентус"га бу сафар ҳам рақиб топилмайдими?\nТеглар : Удинезе Ювентус Интер Женоа Италия Рома Милан А Серия"Аталанта""Лацио""Торино""Сассуоло"\nИталияда А Сериянинг 29-тур учрашувлари бўлиб ўтди.\n"Ювентус" "Женоа"дан кучлироқ\nУмуман олганда, амалдаги чемпионнинг Генуяга бўлган сафарлари доим ҳам осон кечмаган. "Грифонлар" мунтазам равишда ушбу рақибга бор кучи билан қаршилик кўрсатган, бу гал ҳам шундай бўлди. Албатта, "Ювентус" дастлаб фаолроқ ҳаракат қилди, Роналду ва унинг шериклари Перрин дарвозасига бир неча бор таҳдид солишди. Аммо голкипер 1-таймда гол ўтказмади ва қатор хавфли зарбалани қайтаришга муваффақ бўлди. Бироқ "грифонлар"нинг ўзи рақиб дарвозасига хавф сола олмади, шу сабабли танаффусгача гол бўлмади.\nИккинчи тайм бошидан Дибала ўзини кўрсата бошлади. Аргентиналик жарима майдончаси бурчагида бир нечта ҳимоячини алдаб ўтди ва эҳтиёткорлик билан дарвоза бурчагига аниқ гол уриб қўйди. Бу паллада Перин ҳам ҳеч нарса қилолмай қолди. Орадан 6 дақиқа ўтиб, "Ювентус" янада яхшироқ ҳаракат қила бошлади. Пьянич тўпни Роналдуга оширди, у дарвоза томон бироз яқинлашди-да, узоқдан кучли зарба берди ва дарвозабонга ҳеч қандай имкон қолдирмади. Шундан сўнг, "Женоа" деярли ҳужум қилмади ва ўйин бироз сустлашди. Дуглас Коста эса ўйинни жонлантирди. Бразилиялик қанотдан силжиди ва ўта кучли зарба билан рақиб дарвозасини ишғол этди. Қизиғи шундаки, учинчи голдан кейингина "Женоа" ҳужум қила бошлади ва 76-дақиқада Пинамонти гол уришга эришди. "Ювентус" ҳамон етакчи ўрнида қолмоқда, "грифонлар"нинг аҳволи эса унчалик ҳам яхши эмас.\n"Лацио" катта қийинчилик билан "Торино"ни енгди\n"Фиорентина" билан ўйинда Индзаги шогирдлари ёрқин ўйин кўрсата олмаган бўлсада, муҳим 3 очкога эга чиқди. Бу сафар ҳам уларга осон бўлгани йўқ. Ўйиннинг аввалидаёқ, аниқроғи 5-дақиқада "Торино" футболчилари пенальти тепиш имкониятига эга бўлишди ва Белотти имкониятдан унумли фойдаланди. "Бургутлар" дарҳол ҳисобни тенглаштиришлари мумкин эди, лекин Иммобиле жуда қулай вазиятда тўпни ноаниқ йўллади. Бироз ўтгач, италиялик футболчи яна зарба берди, лекин яна ноаниқ. "Торино" эса иложи борича зич ўйнашга ҳаракат қилди.\nИккинчи бўлим бошида эса А Сериянинг энг хафли жуфтликларидан бири яна ўзини кўрсатди. Луис Альберто ажойиб тўп ошириши билан Иммобилени қулай вазиятга чиқариб юборди ва Чиро бу сафар кучли зарба бериб ўтирмай, тўпни Сиригунинг ёнидан ўтказиб дарвозага жойлаб қўйди. "Торино" гол ўтказиб юборгач, бир-икки марта ҳужумга ўтишга ҳаракат қилиб кўрди, лекин бундан наф чиқмади. Аксинча "Лацио" иккинчи тўпни киритди. Шу ўринда ушбу вазиятда дарвозабон хато қилганини ҳам таъкидлаш лозим. Пароло тўпни Иммобиледан қабул қилиб олгач, кучли зарба берди, лекин Сиригу чалғиб қолди чоғи, тўпни қўллари остидан ўтказиб юборди. "Лацио" бундай хатоларни кечирмайди ва қолган вақт давомида "буқалар" ҳисобни тенглаштиришидан кўра, айнан "бургутлар" 3-голни уришлари мумкин эди.\n"Интер"нинг жахли чиқди\n"Нерадзурри" А Серия аутсайдерига қарши ўйин ўтказди. Антонио Конте таркибда ва тактик жойлашув борасида бир нечта ўзгаришларни амалга оширди. "Интер" ишни узоқ чўзиб ўтирмади, 5-дақиқадаёқ Алексис Санчес жарима майдони ичида унутиб қолдирилган Янгга тўпни оширди, у эса тўпни тўхтатиб ўтирмай, ҳисобни очди. "Интер" ҳужум қилишда давом этди, лекин маълум вақтгача "Брешия" унга қаршилик кўрсатишни уддалади. Бироқ кейин жарима майдони ичида Виктор Мозес йиқитилди, пенальти. Тўп олдига Алексис Санчес келди ва имкониятдан унумли фойдаланди. "Брешия" ўзига келиб улгурмасидан "Интер" яна гол урди. Эшли Янг жарима майдони ичига тўпни етказиб берди ва Д`Амброзио ҳаммадан чаққонроқ чиқти.\n"Интер" футболчилари ижросида қанотдан жарима майдонига ҳаводан ошириб бериладиган узатмалар жуда хавфли кўриниш олмоқда. Иккинчи бўлимда Санчес жарима тўпидан узатмани амалга оширди ва Гальярдини боши билан тўпни дарвозага жойлаб қўйди. Яна бир вазиятда Кандреванинг кучли зарбасидан кейин тўп дарвозага боришига рақиб кипери йўл қўймади. "Интер" тўхташ ниятида эмасди. Ҳали гол урмаган Лукаку айниқса ҳаракат қиларди, 5-голни айнан у ташкиллаштирди. Ромелунинг зарбасидан кейин Эриксен бир метр масофадан тўпни бўш дарвозага олиб кириб қўйди. Бу гол даниялик учун А Сериядаги 1-бўлди. Ўйин охирида эса Кристиан самарали узатма амалга оширди, Кандрева ўз исмини таблога ёздириб қўйди. Бундай ишончли ғалаба "Интер"га кейинги ўйинларда куч бағишлаши турган гап.\n"Аталанта" қувишда давом этади\n"Наполи" охирги вақтларда ижобий натижалар билан мақтана олади. Италиянинг энг ёрқин жамоасига қарши Гаттузо алоҳида тайёргарлик кўргани аниқ. Бу борада ҳимояга айниқса урғу берилган бўлса ажабмас. Биринчи бўлимда ўйинга тузилган режа иш берди десак бўлади. Ўйин суратига Оспинанинг мажбурий алмаштирилиши ҳам таъсир кўрсатди, лекин умуман олганда "Аталанта" биринчи 45 дақиқаликда кўп ҳам вазият ярата олмади. Ўз ўрнида "Наполи" ҳам ёрқин ўйин кўрсатолмади.\nИккинчи бўлимда вазият ўзгарди. Мартен де Рон тўпни олиб қўйди ва Гомесга етказди, "Аталанта" сардори ҳеч ким ҳалақит қилмаётган Пашалични топди. Кўп ўтмай, "Аталанта" яна ўнг қанотдан ҳужумни гол билан якунлади. Бу сафар Гонсенс аниқ зарба берди. Воқеаларнинг бундай ривожига меҳмонлар буткул тайёр эмасдилар. Шундан кейингина "Наполи" ҳужум ҳақида эслади, лекин Фабианнинг уўоқ масофадан берган зарбаси ва Кулибалининг фаоллигидан бошқа эслайдиган вазият бўлмади. "Аталанта" ҳақли равишда ғалабага эришди, Гаттузо эса шогирдларига бу ўйинда иштиёқ етишмагани ва буни тез орада тўғрилашини айтди.\n"Милан" 25та зарба берди, лекин 3 очко насиб қилмади\nЎйин аввалидаёқ "Милан"нинг муаммолари бошланди. Доннарумма дарвозаси олдида юзага келган вазиятда, ноқулай вазият бўлсада, Валотти нишонга аниқ зарба беришни уддалади. Кейинги ҳужумда Пакетада шундай имкон туғилди, лекин бразилияликнинг омади чопмади. Ўйин бир муддат сокин руҳда давом этди, сокинликни Флоккарининг зарбаси бузиб юборди. Доннарумма олдинга чиқиб кетгани сабаб жойига қайтиб улгурмади. Танаффусгача "СПАЛ" ҳимоячиси Алессандро қизил карточка олиб, майдонни шерикларидан аввалроқ тарк этишга мажбур бўлди. Кўп бўлиб қолган "Милан" рақибни ҳимояга қамаб қўйди. Таркибда айниқса Чалханоглу ажралиб турди.\nИккинчи бўлимда босим янада ошди. "Милан" 25 бор (!) зарба берди. "СПАЛ" дарвозабони ва ҳимоячилари катта қийинчиликка дуч келди ва қайсидир паллада рақиб уни ёриб ўтди. Леао яқин бурчакка ажойиб зарба билан тўпни жойлаб қўйди. "Милан" вазиятдан фойдаланиб қолишга тушди, лекин улар мардларча турди. "СПАЛ" асосий вақтга қўшиб берилган дақиқалардагина уч очкони қўлдан чиқарди. Викари рақиб ҳужумини қайтаришда негадир шошилиб қолди, унинг ҳаракатидан кейин тўп Летица дарвозасига бориб тушди. "Милан" ўйин борасида оладиган бўлсак, мағлубиятга лойиқ ўйин кўрсатмаганди.\nШунингдек, "Фиорентина" "Сассуоло"га мағлуб бўлди, "Удинезе" "Рома"дан устун келди, "Болонья" ва "Кальяри" дуранг натижа қайд этди.\nЕвропа лигаси. "Рома" ва "Рейнжерс" турнирни тарк этди 0\nСарри: "Юве" А Серия тарихидаги энг қийин чемпионатни ютганидан мамнун" 8\n04 июл 18:37:49\nQani edi avalgi Milan


Маҳорат дарси: Занжабилли пряниклар\nСеҳрли байрам, Янги йил юртимизнинг ҳар бир хонадонида кутиб олинди. Мактаб ўқувчиларининг қишки таътилида, уларнинг онажонлари фарзандлари учун занжабилли пряниклар пишириб беришлари мумкин. Бу ишда фарзандларингизнинг ўзлари ҳам иштирок этишлари мумкин. Таътилда биргаликда пиширилган занжабилли пряниклар, бутун оилага барам кайфиятини олиб келади.\nБугун Сизларни, кўпчилик пазандалар фойдаланадиган Герданинг машҳур ҳамири билан таништираман. Тайёрланиши осон ва яхши ёпишадиган. Пиширилганда шакли ўзгармайди. Пряниклар қалин, какао туфайли тўқ бўлиб чиқади. Мазаси бир неча кунлардан кейин билинади.\nЗанжабилли пряникли ҳамирни тайёрлаш учун бизга қуйидагилар керак бўлади:\nАсал - 250 гр.,\nШакар – 250 гр.,\nСарёғ – 150 гр.,\nТухум - 1 дона,\nРазрыхлитель - 1 чой қошиқ,\nКорица – 1 чой қошиқ,\nМайдаланган занжабил – 1 чой қошиқ,\nБир чимдим кардамон,\nБир чимдим гвоздика,\nБир чимдим анис (арпабодиён),\n¼ чой қошиқ лимон пўсти,\nТахминан 550 гр. ун.\nСарёғ, асал ва шакар оловга қўйилади, шакар эригунга қадар. Масса қайнаб кетиши керак эмас. Бир оз совутиб олинади.\nЯрим унни барча зираворлар разрыхлитель, какао, лимон пўсти билан аралаштирилиб олинади.\nАсалли массага тухум ва зираворли унни ярми қўшилади.\nҲамирни яхшилаб қориб оламиз. Қолган ун аста-секинлик билан қўшиб борилади. Ҳамир қуюқ ва эластик бўлиши лозим.\nУнни биттада солиш керак эмас. Ҳамир аралаштирилганда, бир оз илиқ бўлади. Ҳамирни целлофанли пакетга солиб, музлатгичда бир кечага қолдирамиз. Ҳамир тиниши керак. Эртаси куни эса ҳамирни ёйиб, турли шакилларни кесиб оламиз.\nАввалдан 180 градусда қизитиб олинган печда 10-15 дақиқа пиширилади.\nСовутиб олингандан сўнг эса, глазурь билан безатишга ҳам ўтиш мумкин.\nГлазурь тайёрлаб олиш учун бизга 1та тухум ва тахминан 250 гр. шакар уппаси керак бўлади. Иккита масаллиқни қошиқ билан аралаштириб, кўпиртирамиз, миксер билан кўпиртириш мумкин эмас. Глазурь қуюқ бўлиб чиқиши керак.\nУни шундай тарзда текшириш мумкин: устидан пичоқ билан юргизилиб кўрилади. Ҳосил бўлган чизиқ 10 дақиқадан сўнг, ғойиб бўлиши лозим. Агар биринчи мартадан керакли натижа олинмаса, у тақдирда яна озгина шакар қўшиш керак ёки бўлмаса озгина сув қўшиб аралаштириб олинади.\nГлазурга керакли ранглар, озиқ-овқат ранг бўёқлари орқали берилади ва қандолат қопчаларига жойлшатирилади.\nҚуйида мен, Сизларга бир қанча қийин бўлмаган безатиш усулларини кўрсатаман.\nҚор парчаларини безатамиз.\nЎртасини белгилаб оламиз.\nВа ихтиёрий расм чизамиз.\nПряникда кашта чизамиз. Бунинг учун глазурдан пряник устида аввалдан сетка чизиб оламиз.\nПряник ўртасида тўғри чизиқлар чизамиз.\nБиринчи чизиққа паралел равишда тўғри чизиқлар чизиб, пряникни тўлдириб чиқамиз.\nКейин ҳудди шундай тарзда горизонталь чизиқлар чизамиз, бунда ҳам чизиш ўртасидан бошланади.\nЭнди бизга керакли нақшни танлаймиз. Катакларни санаб чиқамиз ва уларни нуқталар билан тўлдириб чиқамиз.\nКатакнинг ўлчамидан чиқиб кетиш керак эмас, бўлмаса нақш бир-бирига қўшилиб кетади.\nБизнинг ажурли прянигимиз тайёр!\nЯна битта безатиш усулларидан бири бу - пряникларни бутунлай глазурь билан тўлдириб чиқиш.\nБунинг учун аввал контур чизиб оламиз.\nКейин глазурь қуйиб чиқамиз.Ўткир таёқча билан текисланади. Контурдан чиқиб кетмаслик керак.\nЯна битта пряник тайёр!\nСизларга ёқимли иштаҳа тилаб, яна бир бор Янги йил билан муракбод этамиз!\nНашр санаси: 04-01-2016